'ദൽഹി സർക്കാർ കൊറോണ വൈറസിനേക്കാളും നാലുപടി മുന്നിൽ'; കൊവിഡ് കേസുകൾ ഉയരുമ്പോഴും അരവിന്ദ് കെജ്‌രിവാളിന്റെ ആത്മവിശ്വാസത്തിന് പിന്നിൽ ഇതാണ് | DoolNews\n'ദൽഹി സർക്കാർ കൊറോണ വൈറസിനേക്കാളും നാലുപടി മുന്നിൽ'; കൊവിഡ് കേസുകൾ ഉയരുമ്പോഴും അരവിന്ദ് കെജ്‌രിവാളിന്റെ ആത്മവിശ്വാസത്തിന് പിന്നിൽ ഇതാണ്\nSaturday, 30th May 2020, 8:56 pm\nന്യൂദൽഹി: ദൽഹിയിൽ കൊവിഡ് കേസുകൾ ഉയുമ്പോഴും ദൽഹി നിവാസികൾക്ക് ആശ്വാസം പകർന്ന് അരവിന്ദ് കെജ്‌രിവാൾ. കൊറോണ വൈറസിനേക്കാളും നാലുപടിമുന്നിലാണ് ദൽഹി സർക്കാരെന്നായിരുന്നു കെജ്‌രിവാളിന്റെ പ്രതികരണം.\nദൽഹിയിൽ കൊവിഡ് കേസുകളിൽ വലിയ വർ‍ദ്ധനയാണ് നേരിടുന്നത്. അത് അംഗീകരിക്കുന്നു എന്ന് പറഞ്ഞ കെജ്‌രിവാൾ ഇത് സംബന്ധിച്ച് ഭയപ്പെടാൻ ഒന്നുമില്ലെന്നും വ്യക്തമാക്കി. രാജ്യതലസ്ഥാനത്ത് ഇതുവരെ റിപ്പോർട്ട് ചെയ്ത കേസുകളിൽ 2100 പേർ മാത്രമാണ് ഇപ്പോൾ ആശുപത്രിയിൽ ചികിത്സയിലുള്ളത്. ബാക്കിയുള്ളവർ വീട്ടിൽ തന്നെ ചികിത്സയിലാണ്.\nഇപ്പോൾ തന്നെ സംസ്ഥാനത്ത് 6500 ബെഡുകൾ കൊവിഡ് രോഗികൾക്കായി തയ്യാറാണെന്നും 9500 ബെഡുകൾ അടുത്തയാഴച്ചയ്ക്കുള്ളിൽ തയ്യാറാകുമെന്നും കെജ്‌രിവാൾ കൂട്ടിച്ചേർത്തു. ഹോട്ടലുകളും സർക്കാർ കൊവിഡ് പ്രതിരോധ പ്രവർത്തനങ്ങൾക്കായി ഏറ്റെടുക്കുന്നുണ്ടെന്നും അദ്ദേഹം കൂട്ടിച്ചേർത്തു.\nസോഷ്യൽ മീഡിയയിലൂടെ പ്രചരിക്കുന്ന വ്യാജ സന്ദേശങ്ങൾക്ക് അറുതിവരണമെന്നും രാജ്യം വളരെ മോശമായ സാഹചര്യത്തിലൂടെയാണ് ഇപ്പോൾ കടന്നു പോകുന്നതെന്നും കെജ്‌രിവാൾ കൂട്ടിച്ചേർത്തു. നേരത്തെ ദൽഹി സർക്കാർ കൊവിഡ് കേസുകളുടെ എണ്ണം മറച്ചുവെക്കാൻ മൃതദേഹങ്ങൾ രഹസ്യമായി സംസ്കരിക്കുകയാണ് എന്ന് ആരോപണം ഉയർന്നിരുന്നു. ഇതുമായി ബന്ധപ്പെട്ട ചോദ്യത്തിന് ഈ സാഹചര്യത്തിൽ രാഷ്ട്രീയം കളിക്കുന്നത് ഒഴിവാക്കണം എന്നായിരുന്നു കെജ്‌രിവാളിന്റെ മറുപടി.\nദൽഹിയിൽ ആകെ 17,386 കൊവിഡ് കേസുകളാണ് റിപ്പോർട്ട് ചെയ്തതെന്നും ഇതിൽ 9142 കേസുകളാണ് ഇപ്പോഴുള്ളതെന്നും അദ്ദേഹം കൂട്ടിച്ചേർത്തു. 7,846 പേരാണ് രോഗവിമുക്തി നേടിയത്. 398 ആളുകൾ ദൽഹിയിൽ ഇതുവരെ കൊവിഡ് ബാധിച്ചു മരിച്ചു.


നിങ്ങളുടെ പിൻഭാഗം കലം കമഴ്ത്തിയത് പോലെ; നടി മൃണാൽ താക്കൂർ നൽകിയ മറുപടി ഇങ്ങനെ..!! – Online Malayali\nനിങ്ങളുടെ പിൻഭാഗം കലം കമഴ്ത്തിയത് പോലെ; നടി മൃണാൽ താക്കൂർ നൽകിയ മറുപടി ഇങ്ങനെ..!!\nBy News Desk Last updated Feb 25, 2022\nകാലം മാറിയതിന് അനുസരിച്ച് അഭിനയ ലോകത്തിൽ പിടിച്ചു നിൽക്കണം എങ്കിൽ അതിന് അനുസൃതമായി ജീവിതത്തിൽ ഒട്ടേറെ മാറ്റങ്ങൾ വരുത്തണം. ഓരോ കഥാപാത്രങ്ങൾ ചെയ്യാനും അഭിനയത്തിനൊപ്പം മികച്ച ആകാരവടിവുകൾ വേണം.\nഅത്തരത്തിൽ ചെയ്യുക മാത്രം പോരെ എന്ന് ചോദിച്ചാൽ അത് മാത്രം പോരാ എന്ന് പറയേണ്ടി വരും കാരണം സോഷ്യൽ മീഡിയയിൽ കൂടി സജീവമായി നിന്നാലേ ഇന്നത്തെ കാലത്തിൽ പ്രേക്ഷക ശ്രദ്ധ നേടി എടുക്കാൻ കഴിയുകയുള്ളൂ..\nഅത്തരത്തിൽ ശ്രദ്ധ ആകർഷിക്കാൻ വേണ്ടി എത്തുമ്പോൾ സോഷ്യൽ മീഡിയ വഴി പിന്തുണ ലഭിക്കുന്നതിന് ഒപ്പം തന്നെ നിരവധി വിമർശനങ്ങൾ ബോഡി ഷെയിമിങ്ങുകൾ എല്ലാം കേൾക്കേണ്ടതായി വരും. അത്തരത്തിൽ മോശം അനുഭവമാണ് യുവനടി മൃണാൽ താക്കൂർ നേരിടേണ്ടി വന്നത്.\nതാഴത്തെ ഭാഗം കുറക്കൂ എന്ന് ചോദിച്ച ട്രോളിന് മറുപടിയുമായി നടി. ആ വ്യക്തി പറഞ്ഞതിൽ അസ്വസ്ഥനാകുന്നതിനുപകരം മൃണാൽ മനോഹരമായി പ്രതികരിച്ചു അവളുടെ ശാന്തത കൈവിട്ടില്ല. കൃത്യമായ മറുപടി നടി നൽകിയതോടെ ഉത്തരം മുട്ടിപോയി യുവാവിന്. മൃണാൽ കുറിച്ചത് ഇങ്ങനെ..\n‘ചിലർ ഇതിന് പണം നൽകുന്നു ചിലർക്ക് സ്വാഭാവികമായും ഇത് ഉണ്ട് ഞങ്ങൾ ചെയ്യേണ്ടത് സുഹൃത്തിനെ കാണിക്കുക എന്നതാണ്! നിങ്ങൾ നിങ്ങളുടേതും കാണിക്കുക. തന്റെ ഇൻസ്റ്റാഗ്രാം സ്റ്റോറികളിൽ ഈ നെഗറ്റീവ് കമന്റുകളുടെ സ്ക്രീൻഷോട്ടുകൾ പങ്കുവെച്ചുകൊണ്ട് ധമാക്കയിൽ കൂടി ശ്രദ്ധ നേടിയ മൃണാൽ ഇങ്ങനെ എഴുതി.\nഫിറ്റ് ആയിരിക്കാൻ ഞാൻ എത്രമാത്രം കഠിനാധ്വാനം ചെയ്യുന്നുവെന്ന് നിങ്ങൾക്ക് എന്തെങ്കിലും ധാരണയുണ്ടോ? ഇത് എന്റെ ശരീരപ്രകൃതിയാണ് എനിക്ക് ശരിക്കും ഒന്നും ചെയ്യാൻ കഴിയില്ല. ഞാൻ എന്തായാലും പ്രദർശിപ്പിക്കുക തന്നെ ചെയ്യും – മൃണാൽ താക്കൂർ കുറിച്ചു.\nകഴിഞ്ഞ കുറച്ചു നാളുകളായി തന്റെ വർക്കൗട്ട് വീഡിയോകളിലൂടെയാണ് മൃണാൽ വാർത്തകളിൽ നിറഞ്ഞത്. നടി ബോക്സിംഗ് പരിശീലനം എടുക്കുന്നുണ്ട്. അതിൽ ഒരു വിഡിയോയിൽ ആണ് താരത്തിന് മോശം കമന്റ് നേരിടേണ്ടി വന്നത്. ബോളിവുഡിൽ പുത്തൻ താരോദയം ആണ് മൃണാൽ.\nജേഴ്‌സിയിൽ ഷാഹിദ് കപൂറിനൊപ്പം അവർ അടുത്തതായി അഭിനയിക്കും ഇത് അതേ പേരിലുള്ള ഒരു തെലുങ്ക് ചിത്രത്തിന്റെ ഹിന്ദി ഭാഷാ റീമേക്കാണ്. നാനി പ്രധാന വേഷത്തിൽ അഭിനയിച്ച തെലുങ്ക് ചിത്രം വാണിജ്യപരവും നിരൂപക പ്രശംസയും നേടി.\nTroll tells Mrunal Thakur to ‘reduce the lower part’, Dhamaka actress quips ‘some pay for it’ bollywood news.\nആഷിക് അബു ചിത്രമില്ല; ടിനു പാപ്പച്ചൻ – മോഹൻലാൽ ചിത്രത്തിന്റെ സത്യാവസ്ഥ ഇങ്ങനെ..!!


ഒരു മാസത്തിനിടെ തകര്‍ത്തത് നാല്‍പതോളം കുരിശുകള്, സഹിഷ്ണുത കൈവിടാതെ ഗോവയിലെ ക്രിസ്ത്യന് സമൂഹം | Arabia Newspaper Malayalam\nഒരു മാസത്തിനിടെ തകര്‍ത്തത് നാല്‍പതോളം കുരിശുകള്, സഹിഷ്ണുത കൈവിടാതെ ഗോവയിലെ ക്രിസ്ത്യന് സമൂഹം\nഗോവയില് ഒരു മാസത്തിനിടെ തകര്‍ത്തത് നാല്‍പ്പതോളം കുരിശുകള്. പള്ളികളിലെ ശവകൂടിരങ്ങളും തകര്‍ത്തവയില് പെടുന്നു. ദക്ഷിണ ഗോവയില് ജൂലൈയിലെ രണ്ടാഴ്ചയക്കിടെ പന്ത്രണ്ട് കുരിശുകള് തകര്‍ത്തിരുന്നു. ഒരോ ദിവസവും ഒരു കുരിശെങ്കിലും തകര്‍ത്തവാര്‍ത്തയാണ് വിശ്വാസികള് കേട്ട് ഉണര്‍ന്നത്.\nഎല്ലാ സംഭവങ്ങളിലും സമാനമായ പാറ്റേണ് കണ്ടെത്തിയിരുന്നു. കുരിശിന്റെ കടയ്ക്കല് മൂര്‍ച്ചയുള്ള കോടാലി കൊണ്ട് വെട്ടിയ നിലയിലായിരുന്നു ഒരോ സംഭവ സ്ഥലത്തും പോലീസ് കണ്ടെത്തിയത്.\nജൂൂലൈ ഒന്നിനു ശേഷം ഇത്തരം പന്ത്രണ്ട് കേസുകള് പോലീസ് രജിസ്റ്റര് ചെയ്തിരുന്നു, ജൂലൈ പതിനഞ്ചിന് അമ്പതുകാരനായ ഫ്രാന്‍സിസ് പെരേര പിടിയിലായി,.\nനാട്ടുകാരാണ് ഇയാളെ പിടികൂടിയത്. താനാണ് കുരിശുകള് തകര്‍ത്തിരുന്നതെന്ന് ഇയാള് സമ്മതിച്ചു, കഴിഞ്ഞ പതിനഞ്ചു വര്‍ഷത്തിനിടെ നൂറോളം കുരിശുകള് തകര്‍ത്ത സംഭവങ്ങള് ഗോവ പോലീസില് രജിസ്റ്റര് ചെയ്തിരുന്നു.\nപലപ്പോഴും കുറ്റവാളികളെ പിടികൂടാനും കഴിഞ്ഞിരുന്നില്ല., ഫ്രാന്‍സിസ് പെരേയെ കുടുതല് ചോദ്യം ചെയ്താല് കേസുകളുടെ ചുരുളഴിയുമെന്നാണ് പോലീസ് കരുതുന്നത്.\nകുരിശു തകര്‍ത്തത് വര്‍ഗീയസംഘര്‍ഷം ഉണ്ടാക്കാനല്ലെന്നാണ് ഇയാള് പോലീസിനോട് പറഞ്ഞത്. പോലീസ് നടത്തിയ അന്വേഷണത്തില് പ്രത്യേകിച്ച് ഒരു തൊഴിലും ചെയ്യാത്ത ഫ്രാ്ന്‍സിസിന്റെ ബാങ്ക് അക്കൗണ്ടില് 22 ലക്ഷം രൂപയും കണ്ടെത്തി.\nസംസ്ഥാനത്ത് തങ്ങളുടെ മതബിംബങ്ങള് തകര്‍ക്കുന്ന വാര്‍ത്തകളും ചിത്രങ്ങളും നിത്യേനയെന്നോണം വര്‍ദ്ധിച്ചു വന്നിട്ടും ഗോവയിലെ ക്രിസ്ത്യന് വിശ്വാസ സമൂഹം സഹിഷ്ണുതയോടെ ഇതിനെ നേരിടുകയായിരുന്നു. മത മേലദ്ധ്യക്ഷര് സംഭവത്തില് അഗാധ ദുഖം രേഖപ്പെടുത്തുകയും ഇതിനു പിന്നില് തല്‍പര കക്ഷികളാണെന്നും പ്രതികരിക്കരുതെന്നും ആഹ്വാനം ചെയ്തിരുന്നു. സമൂഹ മാധ്യമങ്ങളില് പോലും പ്രകോപനപരമായ പോസ്റ്റുകള് വന്നില്ലന്നതും ശ്രദ്ധേയമായിരുന്നു.\nഅതിനിടെ, ഹിന്ദു ജാഗ്രണ് സമിതിയുടെ നേതൃത്വത്തില് നടന്ന മത സമ്മേളനത്തില് പ്രസംഗിക്കാനെത്തിയ സ്വാധി സരസ്വതി എന്ന ആത്മീയ നേതാവ് പ്രകോപനരമായ പ്രസംഗമാണ് നടത്തിയതെന്ന് ആരോപണമുണ്ട്. ബീഫ്കഴിക്കുന്നവരെ പരസ്യമായി തൂക്കിക്കൊല്ലണമെന്നാണ് ഇവര് ആവശ്യപ്പെട്ടത്.\nപോണ്ട എന്ന ഗ്രാമത്തിലുള്ള സനാതന് സന്‍സ്ഥ എന്ന സ്ഥാപനമാണ് ഹി്ന്ദു ജാഗ്രണ് സമിതിയുടെ പേരില് മതവിദേഷ പ്രസംഗങ്ങള് നടത്തുന്നത്. സംസ്ഥാനത്തിനു പുറത്തു നിന്നുള്ളവരാണ് ഇവിടെ എത്തിയതെന്ന് നാട്ടുകാര് പറയുന്നു. മതവിദ്വേഷം പ്രസംഗിച്ച സ്വാധിക്കെതിരെ ഗോവന് പോലീസ് കേസ് എടുക്കണമായിരുന്നുവെന്ന് കതോലിക് അസോസിയേഷന് ഓഫ് ഗോവയുടെ വൈസ് പ്രസിഡന്റ് ജോവിറ്റോ ലോപസ് പറഞ്ഞു.\nസ്വാധിയുടെ പ്രസംഗത്തില് സര്‍ക്കാര് വേണ്ട നടപടി സ്വീകരിച്ചില്ലെന്നത് തന്നേയും വേദനിപ്പിച്ചതായി ബിജെപി എംഎല്‍എയും ഗോവ നിയമസഭാ ഡെപ്യുട്ടി സ്പീക്കറുമായ മൈക്കിള് ലോബോ പറഞ്ഞു. എന്നാല്, മതവിദ്വേഷത്തെ അര്‍ഹിക്കുന്ന അവജ്ഞയോടെ തള്ളിക്കളയണമെന്നാണ് ആഭ്യന്തര വകുപ്പ് കൂടി കൈയ്യാളുന്ന മുഖ്യമന്ത്രി മനോഹര് പരീഖര് പറയുന്നത്.\nസംസ്ഥാനത്തെ ക്രമസമാധാന നില സംരക്ഷിച്ചതിന് വിശ്വാസ സമൂഹത്തെ ഡിജിപി മുക്തേഷ് ചന്ദര് അഭിനന്ദിച്ചു. രാഷ്ട്രീയ പാര്‍ട്ടികളും മാധ്യമങ്ങളും പക്വതയോടെ പ്രവര്‍ത്തിച്ചുവെന്നും പോലീസ് പറഞ്ഞു,. ഗോവയുടെ പാരമ്പര്യം തന്നെ മതസഹിഷ്ണുതയാണെന്ന് മുഖ്യമന്ത്രി മനോഹര് പരീഖര് പറഞ്ഞു,


Central jail robbery: police move to bring arrested accused to Kannur | സെൻട്രൽ ജയിലിലെ മോഷണം: കർണാടക പൊലിസിൻ്റെ പിടിയിലായ പ്രതിയെ കണ്ണൂരിലേക്ക് കൊണ്ടുവരാൻ നീക്കം തുടങ്ങി - Malayalam Oneindia\n8 min ago ജമ്മുകാശ്മീർ; പ്രധാനമന്ത്രി വിളിച്ച് ചേർത്ത സർവ്വകക്ഷി യോഗത്തിൽ ഗുപ്കർ സഖ്യ നേതാക്കൾ പങ്കെടുക്കും\n21 min ago ഇവന്റെയൊക്കെ പിള്ളേരെ നൊന്തുപ്രസവിക്കുന്ന നമ്മുക്കാണ് സ്ത്രീധനം തരേണ്ടത്; ലൈവിൽ തുറന്നടിച്ച് പാർവ്വതി\n33 min ago ഏറ്റവും കൂടുതല് മക്കളുടെ മാതാപിതാക്കള്‍ക്ക് ഒരു ലക്ഷം ധനസഹായം; പ്രഖ്യാപനവുമായി മിസോറം മന്ത്രി\nസെൻട്രൽ ജയിലിലെ മോഷണം: കർണാടക പൊലിസിൻ്റെ പിടിയിലായ പ്രതിയെ കണ്ണൂരിലേക്ക് കൊണ്ടുവരാൻ നീക്കം തുടങ്ങി\nUpdated: Sat, May 29, 2021, 22:53 [IST]\nകണ്ണൂർ: കണ്ണൂർ സെൻട്രൽ ജയിലിലെ ഫ്രീഡം' ഫുഡ് സെൻ്റർ ചപ്പാത്തി കൗണ്ടറിൻ്റെ പൂട്ട് കുത്തിതുറന്ന് മോഷണം നടത്തിയ കേസിൽ പിടിയിലായ പ്രതിയെ കണ്ണുരിലേക്ക് കൊണ്ടുവരാൻ നീക്കം തുടങ്ങി. കർണാടക പൊലിസിൻ്റെ പിടിയിലായ പ്രതിയെ വിട്ടുകിട്ടുന്നതിനായി കോടതിയിൽ ഹരജി സമർപ്പിക്കാനാണ് പൊലിസ് ഒരുങ്ങുന്നത്.\nസാഹചര്യ തെളിവുകൾ പരിഗണിച്ച് പ്രതിയെ വിശദമായി ചോദ്യം ചെയ്യാനാണ് കണ്ണൂർ ടൗൺ പൊലിസ് ഒരുങ്ങുന്നത്. എന്നാൽ കൊ വിഡ്നിയന്ത്രണങ്ങൾ കർശനമായതിനാൽ കർണാടകയിൽ നിന്നും പ്രതിയെ വിട്ടുകിട്ടാൻ സാങ്കേതിക തടസങ്ങൾ ഒരുപാടുണ്ട്.പ്രതിയെ കൊ വിഡ് പരിശോധന നടത്തിയ ശേഷം കർണാടകയിലെ ജ്വല്ലറി ' കവർച്ചാ കേസിൽ തെളിവെടുപ്പ് നടത്തിയതിനു ശേഷം മാത്രമേ കോടതിയിൽ ഹാജരാക്കുകയുള്ളു. എന്തു തന്നെയായാലും ഒരാഴ്ച്ചക്കുള്ളിൽ മാത്രമേ പ്രതിയെ കണ്ണുരിലേക്ക് കൊണ്ടുവരാൻ കഴിയുകയുള്ളൂവെന്ന കണക്കുകൂട്ടലിലാണ് പൊലിസ് .\nകഴിഞ്ഞ മാസംകണ്ണൂർ സെൻട്രൽ ജയിലിലെ ചപ്പാത്തി കൗണ്ടറിൽ നിന്നും 1.92 ലക്ഷം രൂപ കവർന്ന കേസിൽ പ്രതിയെന്നു സംശയിക്കുന്ന ആലക്കോട് സ്വദേശിയാണ് പിടിയിലായത്. ജ്വല്ലറി കവർച്ചയുമായി ബന്ധപ്പെട്ട് ആലക്കോട് സ്വദേശി തങ്കച്ചനാണ് മംഗ്ളൂരിൽ കഴിഞ്ഞ ദിവസം കർണാടക പൊലിസിന്റെ പിടിയിലായത്. ഇയാളെ കൂടുതൽ ചോദ്യം ചെയ്തപ്പോഴാണ് കണ്ണൂർ സെൻട്രൽ ജയിലിൽ ഉൾപ്പെടെ മറ്റു സ്ഥലങ്ങളിൽ നടത്തിയ മോഷണം വ്യക്തമായത്. കഴിഞ്ഞ ഏപ്രിൽ 22 നാണ് കണ്ണൂർ സെൻട്രൽ ജയിലിൽ മോഷണം നടന്നത്. ഇയാൾക്കെതിരെ കൂടുതൽ തെളിവുകൾ സമാഹരിക്കാനുള്ള ശ്രമത്തിലാണ് കണ്ണൂർ ടൗൺ പൊലീസ്. പത്തൂർ- സുള്ള്യ ഭാഗത്തെ ജ്വല്ലറി മോഷണ കേസുമായി ബന്ധപ്പെട്ട അന്വേഷണത്തിൽ ദക്ഷിണ കന്നഡ ജില്ലാ പൊലിസാണ് ഇയാളെ പിടികൂടിയത്.\nഒരു ലോഡ്ജിൽ ഒളിച്ചു താമസിക്കുന്നതിനെടയാണ് തങ്കച്ചൻ പിടിയിലായത്. കുറച്ച് വെള്ളിയാഭരണങ്ങളും ഇയാളുടെ കൈവശമുണ്ടായിരുന്നു. കദ്രി സ്റ്റേഷനിലെത്തിച്ച പ്രതിയെ വീഡിയോ കോൺഫറൻസ് വഴി കണ്ണൂർ പൊലിസ് ചോദ്യം ചെയ്തു.\nഎന്നാൽ തങ്കച്ചൻ സെൻട്രൽ ജയിലിൽ നടത്തിയ മോഷണത്തെ കുറിച്ച് വ്യക്തമായ വിവരങ്ങൾ നൽകാൻ തയ്യാറായിട്ടില്ല. ഇയാൾക്കൊപ്പമുണ്ടായിരുന്ന ഷിബുവെന്ന കൂട്ടാളി ആ ദിവസങ്ങളിൽ കണ്ണൂരിലുണ്ടായിരുന്നതായി സമ്മതിച്ചിട്ടുണ്ട്. കൂടുതൽ ചോദ്യം ചെയ്യുന്നതിനായി തങ്കച്ചനെ കോടതി വഴി വിട്ടു കിട്ടാനുള്ള ശ്രമങ്ങൾ നടത്തിവരികയാണെന്ന് കണ്ണൂർ പൊലീസ് അറിയിച്ചു. സ്ഥിരം മോഷണ കേസിലെ പ്രതിയാണ് തങ്കച ്ചൻ.ഇയാൾ സ്ഥിരം മോഷണ കേസിലെ പ്രതിയാണെന്നാണ് പൊലീസ് നൽകുന്ന വിവരം.\nജയിലിലെ സി.സി. ടി. വിദ്യശ്യങ്ങളിൽ നിന്ന് ലഭിച്ച മോഷ്ടാവിന്റെ രൂപവുമായി തങ്കച്ചനോ ഷിബു വിനോ സാദൃശ്യമുണ്ടെന്ന അന്വേഷണമാണ് പൊലീസ് നടത്തിവരുന്നത്. മോഷ്ടാവിന്റെ ഉയരം, ശരീരത്തിന്റെ വീതി, ഉപയോഗിച്ച റെയിൻ കോട്ടിലെ എംബ്ളം, തുടങ്ങിയ കാര്യങ്ങൾ ശാസ്ത്രീയമായി അന്വേഷിക്കുന്നുണ്ട്. മോഷ്ടാവ് അണിഞ്ഞതെന്ന് കരുതുന്ന റെയിൻ കോട്ടും ചപ്പാത്തി കൗണ്ടറിൽ നിന്നും നഷ്ടപ്പെട്ടതെന്ന് കരുതുന്ന പണത്തിന്റെ ഒരു ഭാഗവും നേരത്തെ കണ്ടെടുത്തിരുന്നു.\nസെൻട്രൽ ജയിൽ പരിസരം നന്നായി അറിയാവുത്ത അടുത്ത കാലത്ത് പുറത്തിറങ്ങിയ തടവുകാരായിരിക്കും മോഷണത്തിന് പിന്നിലെന്ന നിഗമനത്തിലായിരുന്നു തുടക്കത്തിലെ പൊലീസ്. ഈ കേസിൽ പ്രധാനമായും മൂന്ന് പേരെയാണ് സംശയിച്ചിരുന്നത്. കോഴിക്കോട് തൊട്ടിൽ പാലം സ്വദേശി ഈ പട്ടികയിലുണ്ടായിരുന്നുവെങ്കിലും അന്വേഷണത്തിൽ സംഭവ ദിവസം കണ്ണൂരിലില്ലെന്നു തെളിയുകയായിരുന്നു. പിടിയിലായ തങ്കച്ചന്റെ മൊബൈൽ ഫോൺ സംഭവദിവസം ഏപ്രിൽ 22 ന് പള്ളിക്കുന്ന് ടവറിലുണ്ടായിരുന്നതായി തെളിഞ്ഞിട്ടുണ്ട്. ജയിലിൽ നിന്നും പരിചയപ്പെട്ട പ്രതിയുടെ സഹായത്തോടെ കാസർകോട് ചെർക്കളയിലും തങ്കച്ചൻ ഒളിവിൽ കഴിഞ്ഞിരുത്തു പൊലിസ് അന്വേഷണം ശക്തമാക്കിയതോടെ ഇയാൾ മംഗ്ളൂരിലേക്ക് കടക്കുകയായിരുന്നു. പലവ്യക്തികളുട പേരിലുള്ള സിം കാർഡാണ് ഇയാൾ ഉപയോഗിച്ചിരുന്നതെന്ന് പൊലീസ് സൈബർ സെൽ കണ്ടെത്തിയിട്ടുണ്ട്.\nkannur kerala kannur central jail കണ്ണൂര് ജയില്\nCentral jail robbery: police move to bring arrested accused to Kannur


വിഎസ് അച്ചടക്കലംഘനം നടത്തിയെന്ന് നിഗമനം | CPM, Lavalin, Karat, Kerala, CC, Central Committee, സിപിഎം, വിഎസ്, പിണറായി, ലാവലിന്, കേരളം, കേന്ദ്ര കമ്മിറ്റി, കാരാട്ട്, - Malayalam Oneindia\n8 min ago 18 വര്‍ഷത്തിന് ശേഷം കെ എസ് യുവിന് യൂണിവേഴ്സിറ്റി കോളേജില് യൂണിറ്റ്; സംരക്ഷണം ഉറപ്പെന്ന് സുധാകരന്\n25 min ago ഇറാന് രണ്ടുംകല്‍പ്പിച്ച്; യുഎസ് ചാരന്‍മാരെ തൂക്കിലേറ്റും; തന്ത്രമേഖലകളില് നിന്ന് കൂട്ട അറസ്റ്റ്\n27 min ago പുതിയ അധ്യക്ഷൻ നെഹ്രു കുടുംബത്തിൽ നിന്ന് തന്നെ വേണം, ഇല്ലെങ്കിൽ പാർട്ടി പിളരുമെന്ന് മുന്നറിയിപ്പ്!\n32 min ago സര്‍ക്കാര് 'കാരുണ്യത്താല്' പരിയാരം ഗവ.മെഡിക്കല് കോളേജ് ജീവനക്കാര്‍ക്ക് ശമ്പളം ലഭിച്ചു തുടങ്ങി, സർക്കാരിൽ നിന്ന് ലഭിക്കാനുള്ളത് 50 കോടി രൂപ, 20 കോടി രൂപ വ്യാഴാഴ്ച അനുവദിച്ചു!\nവിഎസ് അച്ചടക്കലംഘനം നടത്തിയെന്ന് നിഗമനം\nPublished: July 11 2009, 8:45 [IST]\nദില്ലി: കേന്ദ്ര കമ്മിറ്റിയ്‌ക്ക് മുന്നോടിയായി നടന്ന നിര്‍ണായക പോളിറ്റ് ബ്യൂറോ യോഗം അവസാനിച്ചു. വിഎസ് അച്ചടക്കം ലംഘനം നടത്തിയെന്ന നിഗമനമനത്തില് പിബി എത്തിയെന്ന് റിപ്പോര്‍ട്ടുകളുണ്ട്. വിശദമായ ചര്‍ച്ചയാണ് പോളിറ്റ് ബ്യൂറോ യോഗത്തില് നടന്നത്. വിഎസ് അച്ചടക്കലംഘനം നടത്തിയെന്ന പൊതുനിഗമനത്തിലാണ് പിബി എത്തിയതെന്നറിയുന്നു.\nഈയൊരു നിഗമനം കേന്ദ്ര കമ്മിറ്റി ശരിവെച്ചാല് വിഎസിനെതിരെ ഗൗരമേറിയ അച്ചടക്ക നടപടികള് ഉണ്ടാവുമെന്നാണ് ഉറപ്പാണ്. അതേ സമയം പിണറായിക്കെതിരെ എന്തെങ്കിലും നടപടിയുണ്ടാകുമോയെന്ന കാര്യം അറിവായിട്ടില്ല.\nപിബിയുടെ നിര്‍ദ്ദേശങ്ങള് ചര്‍ച്ച ചെയ്യാനും നടപടികള് സ്വീകരിക്കാനുമായി സിപിഎം കേന്ദ്ര കമ്മിറ്റി യോഗം നാലു മണിക്ക് ആരംഭിയ്‌ക്കും. സിപിഎം ആസ്ഥാനമായ എകെജി ഭവനിലേക്ക് കേന്ദ്ര കമ്മിറ്റി അംഗങ്ങള് എത്തിയിട്ടുണ്ട്.\nകേന്ദ്രകമ്മിറ്റിയില് പങ്കെടുക്കുന്നുണ്ടോ എന്ന് വിഎസിനോട് ചോദിച്ചപ്പോള് ഉണ്ടെന്നായിരുന്നു അദ്ദേഹത്തിന്റെ പ്രതികരണം. അതേ സമയം പിണറായി ഒന്നും പ്രതികരിയ്‌ക്കാന് തയ്യാറായില്ല.\nനിര്‍ണായക കേന്ദ്ര കമ്മിറ്റി തുടങ്ങുന്നു\nദില്ലി: സിപിഎം കേരളഘടകത്തിലെ സംഘടനാപ്രശ്‌നങ്ങളുമായി ബന്ധപ്പെട്ട് സംസ്ഥാന സെക്രട്ടറി പിണറായി വിജയനും മുഖ്യമന്ത്രി വിഎസ് അച്യുതാനന്ദുമെതിരെ സ്വീകരിയ്‌ക്കേണ്ട നടപടികളെക്കുറിച്ചുള്ള നിര്‍ദ്ദേശം ശനിയാഴ്‌ച രാവിലെ ചേരുന്ന പോളിറ്റ് ബ്യൂറോ യോഗം തീരുമാനിയ്‌ക്കും.\nരാവിലെ പത്തിന് പിബി യോഗവും ഉച്ചതിരിഞ്ഞ കേന്ദ്ര കമ്മിറ്റി യോഗവും ചേരാനാണ് നിശ്ചയിച്ചിരിയ്‌ക്കുന്നത്. രാവിലെ ചേരുന്ന പിബി യോഗം കേരള വിഷയത്തില് യോജിച്ച തീരുമാനത്തിലെത്തിയേക്കും. ഈ നിര്‍ദ്ദേശങ്ങളുടെ ചുവടുപിടിച്ചായിരിക്കും കേന്ദ്ര കമ്മിറ്റിയില് ചര്‍ച്ച നടക്കുക.\nകേന്ദ്ര കമ്മിറ്റി യോഗങ്ങള്‍ക്ക് മുന്‍പും ഇടയ്‌ക്കും പിബി ചേരുന്ന പതിവുണ്ടെങ്കിലും അത് ഹ്രസ്വമാകാറാണ് പതിവ്. കൂടിയാല് ഒരു മണിക്കൂര് മാത്രം നീളുന്ന പിബിയോഗത്തിനുശേഷം രാവിലെ തന്നെ കേന്ദ്ര കമ്മിറ്റി ആരംഭിക്കാറുണ്ട്. എന്നാല് ശനിയാഴ്‌ച ഉച്ചതിരിഞ്ഞേ കേന്ദ്ര കമ്മിറ്റിയുള്ളൂ. പിബി കേരള പ്രശ്‌നം വീണ്ടും വിശദമായി ചര്‍ച്ച ചെയ്യാന് പോകുന്നു എന്നാണിതിന്റെ സൂചന.\nപിബി വ്യക്തമായ നിര്‍ദ്ദേശങ്ങള് മുന്നോട്ടുവച്ചാല് കേന്ദ്ര കമ്മിറ്റി അത് അംഗീകരിയ്‌ക്കാറാണ് പതിവ്. വോട്ടെടുപ്പിലേക്കൊന്നും കാര്യങ്ങള് നീങ്ങാറില്ല. എന്നാല് രാവിലെ ചേരുന്ന പിബിയിലും അഭിപ്രായ ഐക്യം ഉണ്ടായില്ലെങ്കില് സ്‌ഥിതിഗതികള് സങ്കീര്‍ണമാകും. കേന്ദ്ര കമ്മിറ്റിയിലും ഭിന്നാഭിപ്രായം ഉണ്ടായേക്കാം. അഭിപ്രായസമന്വയം ഉണ്ടാകാത്ത അവസ്‌ഥയില് വോട്ടെടുപ്പിലേക്കും കാര്യങ്ങള് നീങ്ങിയേക്കാം.\nലാവലിന് കേസ് രാഷ്ട്രീയപ്രേരിതമാണ് എന്ന നിലപാടില് ജനറല് സെക്രട്ടറി പ്രകാശ് കാരാട്ടും അദ്ദേഹത്തോടൊപ്പമുള്ള പിബി അംഗങ്ങളും ഉറച്ചുനില്‌ക്കുകയും കേന്ദ്ര കമ്മിറ്റി ഈ വാദഗതി അംഗീകരിയ്‌ക്കുകയും ചെയ്‌താല് അച്ചടക്ക നടപടിയില് നിന്ന് പിണറായി ഒഴിവാകും. അതേ സമയം ലാവലിന് അഴിമതിക്കേസാണ് എന്ന നിലപാടില് കേന്ദ്ര കമ്മിറ്റി എത്തിയാല് പിണറായിയെ എല്ലാ സംഘടനാ ചുമതലകളില് നിന്നും ഒഴിച്ചു നിര്‍ത്തേണ്ടതായി വരും. നിലവിലെ സാഹചര്യത്തില് ഇതിനുളള സാധ്യത കുറവാണ്.\nഅതേ സമയം മുഖ്യമന്ത്രി വിഎസ് അച്യുതാനന്ദനെതിരെ നടപടി ഉണ്ടാവും എന്നാണ് മറുപക്ഷം ഉറപ്പായി വിശ്വസിക്കുന്നത്. സംഘടനാകാര്യങ്ങളുമായി ബന്ധപ്പെട്ട് വിഎസിനെതിരെ ഗൗരവമേറിയ ആരോപണങ്ങളാണ് നിലനില്‌ക്കുന്നത്. പാര്‍ട്ടിയുടെ ലെനിസ്റ്റ് തത്വങ്ങള് ലംഘിച്ചുവെന്നാണ് കേരളത്തിലെ ഔദ്യോഗികവിഭാഗം കുറ്റപ്പെടുത്തുന്നത്.\nവിഎസിനെതിരെയുള്ള നടപടി ശാസനയിലൊതുങ്ങുമോ അതോ പിബിയില് നിന്നോ മുഖ്യമന്ത്രിപദത്തില്‍നിന്നോ ഒഴിവാക്കുന്നതു പോലുള്ള കടുത്ത നടപടികളിലെത്തുമോ എന്ന ചോദ്യം സംസ്‌ഥാനത്തെ ജനങ്ങളെയും പാര്‍ട്ടി പ്രവര്‍ത്തകരെയും ആകാംക്ഷയുടെ മുള്‍മുനയിലെത്തിച്ചിട്ടുണ്ട്.\nഇരുനേതാക്കള്‍ക്കുമെതിരെ കൈക്കൊള്ളേണ്ട അച്ചടക്ക നടപടിയെക്കുറിച്ച് പലവിധ അഭ്യൂഹങ്ങളും പ്രചരിയ്‌ക്കുന്നുണ്ട്. അച്ചടക്ക നടപടി ഉണ്ടായാല് രണ്ടു പേര്‍ക്കെതിരെയും ഉണ്ടാവും എന്ന സൂചന തന്നെയാണ് അവസാനനിമിഷങ്ങളില് ലഭിയ്‌ക്കുന്നത്. എന്നാല് ഇതിന്റെ തീവ്രത എത്രത്തോളമാണെന്നറിയാനാണ് ഏവരും കാത്തിരിയ്‌ക്കുന്നത്.\ncpm സിപിഎം വിഎസ് അച്യുതാനന്ദന് പ്രകാശ് കാരാട്ട് kerala കേരളം പിണറായി ലാവലിന് lavalin കേന്ദ്ര കമ്മിറ്റി cc central committee\nStory first published: Saturday, July 11, 2009, 8:45 [IST]\nഇന്ത്യ വീണ്ടും ചന്ദ്രനെ തൊടുന്നു.. ശ്രീഹരിക്കോട്ടയില് നിന്ന് കുതിക്കാനൊരുങ്ങി ചന്ദ്രയാന് 2


പതിനൊന്ന് മരണം നടന്ന ബുറാഡി ഭാട്ടിയ ഹൗസ് ഇപ്പോള് പ്രേതാലയമല്ല | Delhi Buradia House Where 11 Of Family Were Found Hanging Now Diagnostics Lab\nപതിനൊന്ന് മരണം നടന്ന ബുറാഡി ഭാട്ടിയ ഹൗസ് ഇപ്പോള് പ്രേതാലയമല്ല\nJul 1, 2020, 04:06 PM IST\nവീട്ടില് ജോലിക്ക് വന്നിരുന്ന രണ്ടുമൂന്നു പേര് ഞങ്ങളുടെ സംസാരം മുഴുവനും ശ്രദ്ധിച്ചുകൊണ്ട് അടുത്ത് നില്‍ക്കുന്നുണ്ട്... ''ഈ ആളുകള് മുമ്പ് ഇവിടെ താമസിച്ചിട്ടുണ്ട്. പ്രേതഭയത്താല് പോയതാണ്. അവരിപ്പോള് ഇതേ വീടിന്റെ ടെറസില് താമസിക്കുന്നു.''\n# ഹീദാ ഹര്‍സില്\nഭാട്ടിയ കുടുംബാംഗങ്ങള്( ഫയല് ചിത്രം)\nമോക്ഷം കിട്ടാത്ത ആത്മാക്കള് പ്രേതങ്ങളായി ഭൂമിയില് അലയുമെന്ന സങ്കല്‍പ്പത്തിനെ ചോദ്യം ചെയ്യാതെ പേടിക്കുന്നവരാണ് ഭൂരിപക്ഷം ഇന്ത്യക്കാരും. വെള്ള സാരിയുടുത്ത് മുടി വിടര്‍ത്തിയിട്ട സുന്ദരിമാരുടെയും വികൃതമായ, ചോരയൊലിപ്പിക്കുന്ന ഭീകര മുഖമുള്ള പുരുഷന്‍മാരുടെയും നിറം പിടിപ്പിച്ച കഥകള് ഭയത്തിന്റെ പുകമറക്കുള്ളില് നിന്ന് എത്തി നോക്കാറുണ്ട്. ദുര്‍മരണങ്ങള് നടന്ന സ്ഥലങ്ങളില് പ്രത്യേകിച്ചും. രണ്ട് വര്‍ഷം മുമ്പ് 2018 ജൂലൈ ഒന്നിന് ഡല്‍ഹിയില് നിന്നെത്തിയ ഒരു വാര്‍ത്ത് ആരെയും ഞെട്ടിക്കുന്നതായിരുന്നു. ദില്ലിയിലെ ബുറാഡിയിലുള്ള ഭാട്ടിയ ഹൗസില് വീട്ടിലെ 11 പേര് ഒന്നിച്ചു തൂങ്ങി മരിച്ച നിലയില് കാണപ്പെട്ടു എന്നതായിരുന്നു വാര്‍ത്ത. ഭാട്ടിയ ഹൗസിലെ പുതിയ താമസക്കാരന് മോഹന് കശ്യപിനെ കാണാന് പോവുമ്പോള് അങ്ങനെയോരോ ചിന്തകളായിരുന്നു മനസ്സില്.\nജനുവരി ആദ്യത്തില് ദില്ലിയില് എത്തിയ സമയത്തു തന്നെയാണ് ഭാട്ടിയ ഭവനത്തില് പുതിയ വാടകക്കാരന് വന്ന വാര്‍ത്ത വായിച്ചതും. ഒന്ന് പോയി നോക്കാമെന്നു തീരുമാനിച്ചു. വഴി ചോദിച്ചപ്പോള് ഗൂഗിള് പറഞ്ഞു ,ഞാന് താമസിക്കുന്ന പട്ടേല് നഗറില് നിന്ന് അധികദൂരമൊന്നുമില്ല അവിടേക്കെന്ന്. ഗുരു തേജ് ബഹാദൂര് നഗര് (GTB ) മെട്രോ സ്റ്റേഷനില് ഇറങ്ങി ഒരു നാലഞ്ചു കിലോമീറ്റര് പോയാല് ബുറാഡിയില് എത്താം. മെട്രോ സ്റ്റേഷനില് തന്നെ ഒരാളോട് ബുറാഡി സംഭവം നടന്ന വീടിനെ കുറിച്ച് ചോദിച്ചപ്പോള് അയാള് അറിയില്ലെന്ന് പറഞ്ഞെങ്കിലും ബുറാഡിയിലേക്ക് പോകുന്ന 'ഗ്രാമീണ് സേവ'യുടെ ഷെയര് ഓട്ടോ കാണിച്ചു തന്നു. അപ്പോഴാണ് കൗതുകം നിറഞ്ഞ രണ്ടു കൗമാരക്കണ്ണുകള് ഞങ്ങളെത്തന്നെ നോക്കുന്നത് കണ്ടത്. ഭാട്ടിയ ഭവനത്തിന്റെ ഫോട്ടോ അവനെ കാണിച്ചു. അവനറിയാം..നേരെ വണ്ടിയില് കയറി. 'ചലോ ബുറാഡി! ചലോ ഭാട്ടിയ ഭവന്!'\nബുറാഡി ഭാട്ടിയ ഹൗസിലെ പൈപ്പുകള്\nതിരക്കേറിയ വിശാലമായ ഒരു ജംഗ്ഷനില് എത്തിയപ്പോള് പയ്യന് പറഞ്ഞു, 'യഹി ഹേ മാഡംജി'അവന് തന്നെ പറഞ്ഞു ഓട്ടോ നിര്‍ത്തിച്ചു.വഴിയുടെ മറുവശത്തേക്ക് കൈ ചൂണ്ടി 'അഗര്‍വാള് സ്വീറ്റ്‌സ് 'എന്ന വലിയ ബോര്‍ഡ് കാണിച്ചു. അതിനടുത്താണ് മാധ്യമങ്ങള് 'ബുറാഡി ഡെത്ത്‌സ് 'എന്ന് പേരിട്ട ദുര്‍മരണങ്ങള് നടന്ന ബില്‍ഡിങ്. നിരാശയായിപ്പോയി. ദുരൂഹത നിറഞ്ഞ, ഒറ്റപ്പെട്ട ഒരു ഭാര്‍ഗവി നിലയം പ്രതീക്ഷിച്ച എനിക്ക് മുന്നില് കണ്ടത് പ്രത്യകതകളൊന്നുമില്ലാത്ത, ഒരു ശരാശരി ഉത്തരേന്ത്യന് കോണ്‍ക്രീറ്റ് പീടിക കെട്ടിടം. മുകളില് വലിച്ചു കെട്ടിയ ഫ്‌ളെക്‌സില് 'ധ്രുവ് ഡയഗ്‌നോസ്റ്റിക്‌സ്' പുതിയ ബില്‍ഡിങ്ങിലേക്ക് മാറ്റിയതായി ഹിന്ദിയില് എഴുതിയിരിക്കുന്നു.\nദല്‍ഹി സംസ്ഥാനത്തിന്റെ വടക്കുള്ള ഒരു പഴയ നഗരമാണ് ബുറാഡി. പണ്ട് ശ്രീകൃഷ്ണന് കാലി മേയ്ക്കാന് വന്നിരുന്ന കാലത്ത് ഈ സ്ഥലം മുരാരി ആയിരുന്നു എന്നും മുഗള് കാലഘട്ടത്തില് പേര് ബുറാഡി എന്ന് മാറ്റിയെന്നും ഒരു ഉപകഥയുണ്ട്. ബുറാഡിയിലെ പ്രധാനപ്പെട്ട മാര്‍ക്കറ്റാണ് സന്ത്‌നഗര് മാര്‍ക്കറ്റ്. സന്ത് നഗര് മാര്‍ക്കറ്റിന്റെ ഓരം ചേര്‍ന്ന് തൊട്ടു തൊട്ടു നില്‍ക്കുന്ന വീടുകള്‍ക്കും കടകള്‍ക്കും ഇടയിലെ രണ്ടു നില കെട്ടിടം. അവിടെയാണ് 11 പേര് 2018 ജൂലൈയില് ഒരേ രാത്രിയില് അതി ദുരൂഹമായി മരണം വരിച്ചത് എന്നത് വിശ്വസിക്കാന് ആദ്യം പ്രയാസം.\n77 വയസായ നാരായണ് ദേവി എന്ന അമ്മൂമ്മ, അവരുടെ രണ്ടു ആണ്‍മക്കള്, ഒരു മകള്, രണ്ടു മരുമക്കള്, 14 മുതല് 33 വരെ പ്രായമുള്ള അഞ്ചു പേരക്കുട്ടികള്; അവരാണ് ആ പതിനൊന്നു പേര്. രാവിലെ വൈകിയിട്ടും ആരെയും പുറത്തു കാണാത്തതിനാല് ഒരു അയല്‍ക്കാരന് തുറന്നു കിടന്ന വാതിലിലൂടെ കയറി നോക്കിയപ്പോള് വീടിന്റെ മുകള് നിലയില് സീലിങ്ങില് ഉള്ള ഇരുമ്പു വലയില് കെട്ടിത്തൂക്കിയ നിലയില് 10 പത്തു പേരുടെ മൃതദേഹങ്ങള് കണ്ടെത്തി. അടുത്ത മുറിയില് കട്ടിലില് മരിച്ച നിലയില് നാരായണ് ദേവിയെയും കണ്ടു. മൃതദേഹങ്ങളുടെ കണ്ണും വായയും ടേപ്പ് കൊണ്ട് മൂടിയിരുന്നു. വീട്ടിലെ അരുമയായ നായയ്ക്ക് മയക്കു മരുന്ന് കൊടുത്ത് കിടത്തിയിരുന്നു. കൂട്ടമരണത്തെ തുടര്‍ന്ന് അനാഥനായ നായയെ ഒരു അയല്‍ക്കാരന് കൂട്ടികൊണ്ടു പോയി; എങ്കിലും ഒരാഴ്ചക്കകം അതും ചത്തു.\n22 വര്‍ഷമായി ബുറാഡിയില് സ്ഥിര താമസക്കാരായിരുന്നു രാജസ്ഥാന് സ്വദേശികളായ ഭാട്ടിയ കുടുംബം. വീടിനടുത്തു തന്നെ പലചരക്ക് കടയും പ്ലൈവുഡ് കടയും നടത്തിയിരുന്നു. രാവിലെ ആറു മണിക്ക് തന്നെ തുറക്കുകയും രാത്രി ഏറ്റവും അവസാനം അടയ്ക്കുകയും ചെയ്യുന്നതായിരുന്നു ഭാട്ടിയ യുടെ പലചരക്കു കട. മാത്രമല്ല അത്യാവശ്യക്കാര്‍ക്ക് ഏതു സമയത്തും കട തുറന്ന് സാധനങ്ങള് കൊടുക്കുന്നവരുമായിരുന്നു. എല്ലാവര്‍ക്കും മുന്നില് സംതൃപ്തിയോടെയും സന്തോഷത്തോടെയും കാണപ്പെട്ടിരുന്നു ഭാട്ടിയ കുടുംബം. എല്ലാവരും കൂടി ഒരുമിച്ചു മരിക്കേണ്ടതായ എന്തെങ്കിലും സാഹചര്യം ഉണ്ടായതായി അവരുടെ അയല്‍ക്കാര്‍ക്കോ ബന്ധുക്കള്‍ക്കോ അറിവില്ല. കൂടാതെ 33 കാരിയായ പേരമകള് പ്രിയങ്കയുടെ വിവാഹ നിശ്ചയം കഴിഞ്ഞിരുന്നു.\nകൂട്ടമരണത്തെപ്പറ്റി അന്വേഷണം നടത്തിയ പൊലീസിനും പുറത്തു നിന്നുള്ള ആരുടേയും ഇടപെടല് ഈ കേസില് കണ്ടെത്താനായില്ല. അപൂര്‍വമായ കേസുകളില് അതിന്റെ കാരണം കണ്ടെത്താന് നടത്തുന്ന മനഃശാസ്ത്ര പോസ്റ്റ് മോര്‍ട്ടം അഥവാ സൈക്കോളജിക്കല് ഓട്ടോപ്‌സി നടത്തണമെന്ന് ഡല്‍ഹി പോലീസ് സി. ബി.ഐ യോട് ആവശ്യപ്പെട്ടിരുന്നു. ഏതെങ്കിലും തരത്തിലുള്ള മാന്ത്രിക ആചാരത്തിനിടെ സംഭവിച്ച അപകടമാണ് മരണകാരണമെന്നും ഇവരാരും തങ്ങള് മരിക്കുമെന്ന് വിശ്വസിച്ചിരുന്നില്ലെന്നും മനഃശാസ്ത്ര പോസ്റ്റുമോര്‍ട്ടം റിപ്പോര്‍ട്ട് പറയുന്നു. ഇതൊരു ഷെയേര്‍ഡ് സൈക്കോസിസ് എന്ന മാനസികാവസ്ഥയെ തുടര്‍ന്നുള്ള കൂട്ട ആത്മഹത്യ ആവാമെന്നും അനുമാനിക്കപ്പെട്ടു. അവസാനം അന്വേഷണം നിര്‍ത്തി വെക്കുകയാണ് പോലീസ് ചെയ്തത്.\nഞങ്ങള് മെയിന് റോഡില് നിന്നുള്ള തെരുവിന്റെ തുടക്കത്തില് വലതു വശത്ത് ചെണ്ടുമല്ലിപ്പൂക്കള് അലങ്കരിച്ച വാതിലിനു മുന്നില് എത്തി. മുകളില് വലിയ ബോര്‍ഡ് 'ധ്രുവ് ഡയഗ്‌നോസ്റ്റിക്‌സ്'. തെരുവിലേക്ക് തുറക്കുന്ന മുന്‍വാതില് കടന്ന് അകത്തേക്ക് കയറുമ്പോള്‍ത്തന്നെ, പട്ടാപ്പകലും നേരിയ ഒരു പേടി വന്നെന്നെ മൂടുന്നത് പോലെ തോന്നി. ഓടിവന്ന് എത്തിനോക്കിയ കുഞ്ഞുചിരിയോട് അച്ഛനെ തിരക്കിയപ്പോള് പാപ്പാ എന്ന് വിളിച്ചു കൊണ്ട് അവന് അകത്തേക്കോടി. രണ്ടു മിനിറ്റിനകം ഉള്ളില് നിന്ന് അവന്റെ പാപ്പ എത്തി. ആളുകള് ഭയപ്പെട്ടും ആശങ്കപ്പെട്ടും ഉപേക്ഷിച്ചു കിടന്ന ആ ഹൊറര് ഹൗസില് താമസിക്കാന് ധൈര്യം കാണിച്ച ആള്.\nഭാട്ടിയ ഹൗസിലെ പുതിയ താമസക്കാരന് മോഹന് കശ്യപ് തന്റെ ലാബില്,\nപത്രവാര്‍ത്തകളില് വായിച്ച ധൈര്യശാലിയായ ഡോക്ടറെ നേരില് കാണുകയാണ്. അല്പം തടിച്ചിട്ട് ഉയരം കുറഞ്ഞ ഒരു മനുഷ്യന്. നിറവും രൂപവും ഒക്കെ കണ്ടാല് ഒരു തമിഴ് കന്നഡ ലുക്ക് ആണ്. കണ്ണില് ആകാംക്ഷ. പുറത്തു വരാന് മടിക്കുന്ന ഒരു പുഞ്ചിരി ചുണ്ടിന്റെ കോണില്. മൊത്തത്തില് പരിചയക്കുറവ് തോന്നിയതിനാല് ഡോക്ടര് എന്ന് തന്നെ സംബോധന ചെയ്തു.'മാഡംജി, മേ കോയി ഡോക്ടര് നഹി ഹൂം. മേ തോ ബി എസ് സി, എം എല് ടി പഠാ ഹുവാ ലാബ് ടെക്‌നിഷ്യന് ഹേ' എന്ന് അദ്ദേഹം. (മാഡം, ഞാന് ഡോക്ടര് അല്ല BSc MLT പഠിച്ച ലാബ് ടെക്‌നിഷ്യന് ആണ്) ചെന്ന കാര്യം പറയുമ്പോള് കാമറ ഒന്നും വേണ്ടെന്ന് തുടക്കം.\nവീടിന്റെ മുന്‍ഭാഗം പൂമാലകള് കൊണ്ട് അലങ്കരിച്ചത് മാറ്റിയിട്ടില്ല. അകത്തു ഭഗവാന്റെ ചിത്രത്തിലും മാലയിട്ടു വച്ചിട്ടുണ്ട്. ഭയം കൂടാതെ ഇങ്ങനെ ഒരു വീട്ടില് താമസിക്കാന് എത്തിയ ആള് ഒരു യുക്തിവാദി ആണോ എന്ന ചോദ്യത്തിന് ഉത്തരം ആദ്യമേ കിട്ടിയത് എളുപ്പമായി. രണ്ടാഴ്ചയെ ആയിട്ടുള്ളൂ ഇങ്ങോട്ട് മാറിയിട്ട്. ഉള്‍ത്തളങ്ങളില് പെയിന്റ് മണം തങ്ങി നില്‍ക്കുന്നു. ലാബിന്റെ ആവശ്യത്തിന് ഒരുക്കിയ താഴത്തെ നിലയില് ചില ഇന്റീരിയര് ജോലികള് നടക്കുന്നുണ്ട്. മഞ്ഞുകാലം ആയതിനാല് ആളുകള് കുറവാണ്.\nബുറാഡി ഹൗസ് ഇപ്പോള്\nഭാര്യ കൃഷ്ണയും 11 വയസുള്ള മാന്യ,9വയസുള്ള ധ്രുവ്,6വയസുകാരി നേദ്യ എന്നീ മക്കളുമാണ് മോഹനെ കൂടാതെ ആ വീട്ടില് ഉള്ളത്. ഭാര്യയെ പറ്റി ചോദിച്ചു കൊണ്ട് അകത്തേക്ക് ഞാന് ഒന്ന് പാളി നോക്കിയെങ്കിലും 'അവര് മുകള് നിലയിലെ മുറിയില് ആണ്, ഇറങ്ങി വരാന് മടിയാണ്' എന്ന് മോഹന്. ഭാര്യ വീട്ടമ്മയാണോ എന്ന് ചോദിച്ചപ്പോള് 'അവരും എന്റെ പോലെ BSc MLT പഠിച്ചിട്ടുണ്ട്. ബിസിനസ് പുരോഗമിക്കുമ്പോള് അവര്‍ക്കും നിങ്ങളുടെ കൂടെ ജോലി ചെയ്യാമല്ലോ എന്ന് ഞാന് ലോഹ്യം പറഞ്ഞപ്പോള് 'കര് സക്തി ഹേ'എന്ന് അദ്ദേഹം അനുകൂലിച്ചു.\nന്യൂ ഇയര് എങ്ങനെയുണ്ടായിരുന്നു എന്ന് മോളോട് ചോദിച്ചപ്പോള് വെറുതെ തലയാട്ടി ചിരിച്ചുകൊണ്ട് നിന്നതേയുള്ളൂ അവള്. കൂട്ടുകാരൊക്കെ നിങ്ങളെ എന്തെങ്കിലും പറഞ്ഞു പേടിപ്പിക്കാറുണ്ടോ? 'ഇല്ല, ഇത് ഞങ്ങള് എല്ലാവരും മുമ്പ് തന്നെ ട്യൂഷന് വന്നിരുന്ന വീടാണ്. ഇവിടെ ഉള്ളവര് ഒക്കെ ഞങ്ങള്‍ക്ക് അറിയാവുന്നവര് ആണ്', അവള് പറഞ്ഞു.'ഹമാരെ ട്യൂഷന് ദീദി ഓര് ഇഥര് കാ കുത്താ ബഹുത് പ്യാരേ ഥെ'എന്ന് കുഞ്ഞു സങ്കടം.(ട്യൂഷന് ചേച്ചിയും ഇവിടത്തെ പട്ടിയും ഞങ്ങള്‍ക്ക് പ്രിയപ്പെട്ടവരായിരുന്നു ).\nഭാര്യയും കുട്ടികളും പുതിയ വീട്ടില് വളരെ സന്തുഷ്ടരാണെന്നു മോഹന് എടുത്തു പറഞ്ഞു. വാടക എത്രയാണെന്ന ചോദ്യത്തിന് 'നഹി ബതാ സക്‌തെ'എന്ന് മോഹന് നിഷേധ ഭാവത്തില് തലയാട്ടി.പുറത്തു നിന്ന് കുറച്ചു ഫോട്ടോ എടുക്കാമെന്ന് പറഞ്ഞിറങ്ങിയ എന്റെ സുഹൃത്ത് തിരിച്ചു അകത്തേക്ക് തന്നെ വന്നു. പിന്നാലെ, എന്തിനാണ് ഫോട്ടോ എടുക്കുന്നത് എന്നൊക്കെ ദേഷ്യത്തില് ചോദിച്ചു കൊണ്ട് രണ്ടു പേരും. മോഹന് അവരെ സമാധാനിപ്പിച്ചു വിട്ടു. ഫോട്ടോ എടുക്കാമോ എന്ന ചോദ്യത്തിന് മനസില്ലാമനസോടെയാണ് മോഹന് സമ്മതിച്ചത്. ഭാര്യയെയോ കുട്ടികളെയോ ഫോട്ടോ എടുക്കാന് സമ്മതിച്ചതുമില്ല.\nവീടിന് ചുറ്റുമള്ളവര് എല്ലാം മറന്ന് സാധാരണ ജീവിതം തുടരുകയാണ്. ഇനിയും പഴയതൊന്നും ഓര്‍മ്മിക്കുന്നത് അവര് ഇഷ്ടപ്പെടുന്നില്ല. മാത്രമല്ല, പ്രേത ഭീതി സാമ്പത്തികമായി അവരെയൊക്കെ വല്ലാതെ ബാധിച്ചിരുന്നു. കച്ചവടം കുറവ്, ഓട്ടോ ടാക്‌സി ഒന്നും ഓട്ടം വരുന്നില്ല, തെരുവിന് ചീത്തപ്പേര് അങ്ങനെയങ്ങനെ. ദുര് മരണങ്ങള്‍ക്ക് ശേഷം പരിസരങ്ങളില് ആത്മാക്കള് അലഞ്ഞു തിരിഞ്ഞു നടക്കുന്നു എന്ന പ്രചാരണത്തെ തുടര്‍ന്ന് ബുറാഡി ഭാഗത്തു നിന്ന് ചില കുടുംബങ്ങള് ഒഴിഞ്ഞു പോകുകയും സ്ഥലത്തിനും വീടിനുമൊക്കെ വില കുത്തനെ താഴുകയും ചെയ്തു. അതെ സമയം പ്രേതകഥകള് റിയല് എസ്റ്റേറ്റ് ഏജന്റുമാരുടെ സൃഷ്ടി ആണെന്നും ഒരു അഭ്യൂഹം പരന്നിരുന്നു. പ്രേത കഥകള് പ്രചരിച്ചാല് സ്ഥലത്തിനും വീടിനുമെല്ലാം വില കുറയുമെന്നും അവര് കരുതി.\nമരണപ്പെട്ട നാരായണ് ദേവിയുടെ മകനായ ദിനേശ് ഭാട്ടിയയാണ് ഇപ്പോള് വീടിന്റെ കാര്യങ്ങള് നോക്കുന്നത്. അദ്ദേഹവും പാനിപ്പത്തില് താമസിക്കുന്ന നാരായണ് ദേവിയുടെ മറ്റൊരു മകളുമാണ് ഇനി ആ വീടിന്റെ അവകാശികള്. ദിനേശ് ഭാട്ടിയ വീട്ടില് ചില പൂജകള് നടത്തുകയും കുടുംബസമേതം അവിടെ കുറച്ചു ദിവസങ്ങള് താമസിക്കുകയും ചെയ്തു.\nഇതിനിടെ ലാബില് ചിലര് രക്ത പരിശോധനക്ക് വരികയും മോഹന് അതിന്റെ തിരക്കുകളില് ആകുകയും ചെയ്തു. പുറത്തു നിന്നുള്ള ആളുകള് എന്തൊക്കെയോ പറയുകയും അകത്തേക്ക് എത്തി നോക്കുകയും ചെയ്യുന്നുണ്ട്. മോഹന് അസ്വസ്ഥനാകാന് തുടങ്ങിയപ്പോള് ഞങ്ങള് യാത്ര പറഞ്ഞു പിരിഞ്ഞു. വളരെ സാധാരണക്കാരനും ഒതുങ്ങിയ പ്രകൃതക്കാരനും ദൈവവിശ്വാസിയുമായ ഇയാള് ഈ വീട്ടില് താമസത്തിനു വന്നത് സാമ്പത്തിക ലാഭം നോക്കി മാത്രമാണോ? പ്രേതഭയവും സാമ്പത്തികലാഭവും തമ്മിലുള്ള വടംവലിയില് മൂന്നു മക്കളുള്ള ഒരു മധ്യവര്‍ഗ ഇന്ത്യന് കുടുംബസ്ഥന് പ്രേതഭയത്തെ അതിജീവിച്ചു എന്ന് വിശ്വസിക്കാം.\nContent Highlights: Delhi Buradia House Where 11 Of Family Were Found Hanging Now Diagnostics Lab\nകണ്ടാല് പറയുമോ ഈ മച്ചിന്‍പുറത്തെയാണ് ഇങ്ങനെ മാറ്റിമറിച്ചതെന്ന്\nമിക്ക പ്രേതസിനിമകളിലും കണ്ടിട്ടുണ്ടാവും വീടിന് മുകളിലോ താഴെയോ അധികമാരും എത്തിപ്പെടാത്ത ..\nDelhi buradi nagar death\nburadi battiya house\nടെയ്‌ലര് സിഫ്റ്റിന്റെ പാട്ടിലല്ല ഈ മനംമയക്കുന്ന കുടിലിലാണ് ആരാധകരുടെ കണ്ണ്\nമുന്നൂറ് മില്യണ് വിലയുള്ള വീട്, കണ്ടാല് കുമിളകള് ചേര്‍ത്തുവച്ച പോലെ


Maruti Suzuki S Cross Launched in India - Malayalam DriveSpark\nമാരുതി എസ് ക്രോസ് ലോഞ്ച് ചെയ്തു; വില, മൈലേജ്, എൻജിനുകൾ....\nUpdated: Wednesday, August 5, 2015, 13:01 [IST]\nമാരുതി സുസൂക്കി എസ് ക്രോസ്സ് ഇന്ത്യൻ വിപണിയിൽ ലോഞ്ച് ചെയ്തു. നഗരങ്ങളിലും ഹൈവേകളിലും ഓഫ് റോഡ് പരിതസ്ഥിതികളിലും മികച്ച പ്രകടനം പുറത്തെടുക്കുന്ന, സ്പോർടി പ്രകടനശേഷിയുള്ള, ധാരാളം സ്ഥലസൗകര്യമുള്ള ഒരു ശരിയായ ഇന്ത്യൻ ക്രോസ്സോവർ എന്ന വിശേഷണത്തോടെയാണ് ഈ വാഹനം വിപണിയിലെത്തിയിരിക്കുന്നത്.\nസ്പോർടി ഡിസൈൻ ശൈലിയിലാണ് മാരുതി സുസൂക്കി എൻജിനീയർമാർ ഈ വാഹനത്തെ നിർമിച്ചെടുത്തിട്ടുള്ളത്. ഇന്ത്യയിടെ പ്രീമിയം കാർവിപണിയിലേക്ക് കടക്കുവാൻ എസ് ക്രോസ്സ് സഹായിക്കുമെന്നാണ് മാരുതിയുടെ പ്രതീക്ഷ.\nസ്പോർടിനെസ്സ് വർധിപ്പിക്കാനായി നടത്തിയ ശ്രമങ്ങളെല്ലാം വിജയിച്ചിട്ടുണ്ടെന്നു പറയാം. റൂഫിൽ ഘടിപ്പിച്ചിട്ടുള്ള റൂഫ് റെയിൽ, വശങ്ങളിലെ കാരക്ടർ ലൈനുകൾ, മുമ്പിൽ ചേർത്തിട്ടുള്ള സ്കിഡ് പ്ലേറ്റുകൾ, വാഹനത്തിനു ചുറ്റുമായി നൽകിയിട്ടുള്ള ക്ലാഡിങ്ങുകൾ തുടങ്ങിയവയെല്ലാം സ്പോർടി സൗന്ദര്യം വർധിപ്പിക്കുന്നുണ്ട്.\nഇരുവശങ്ങളിലും സിൽവർ നിറത്തിൽ റണ്ണിങ് ബോഡുകൾ ഘടിപ്പിച്ചിട്ടുണ്ട്. 40.64 സെന്റിമീറ്റർ അലോയ് വീലുകളുടെ സൗന്ദര്യവും എടുത്തുപറയണം.\nഓട്ടോമാറ്റിക് റെയിൻ സെൻസിങ് വൈപ്പറുകൾ ഘടിപ്പിച്ചിട്ടുണ്ട് വാഹനത്തിൽ. സാധാരണ ഹാലജൻ ലാമ്പുകളെക്കാൾ മികച്ച പ്രകടനശേഷിയുള്ള ഹൈ ഇന്റൻസിറ്റി ഡിസ്ചാർജ് ലാമ്പുകളാണ് മറ്റൊരു പ്രത്യേകത. ഇരുട്ടുപരക്കുന്നത് തിരിച്ചറിഞ്ഞ് ഓട്ടോമാറ്റിക്കായി പ്രവർത്തിക്കുന്നു ഇവ. വാഹനത്തിന്റെ പിൻവശത്തും സ്കിഡ് പ്ലേറ്റുകൾ നൽകിയിട്ടുണ്ട്.\nബേസ് വേരിയന്റിൽ തന്നെ ഡ്യുവൽ ഫ്രണ്ട് എഎർബാഗുകൾ നൽകിയിരിക്കുന്നു ഈ വാഹനത്തിൽ. ഏത് ടെറെയ്നിലും മികച്ച ബ്രേക്കിങ്, ഹാൻഡ്‌ലിങ് ശേഷിയുണ്ട് എസ് ക്രോസ്സിനെന്ന് മാരുതി പറയുന്നു.\nതുകൽ അപ്ഹോൾസ്റ്ററിയാണ് ഈ വാഹനത്തിലുള്ളത്. ഇന്റീരിയറിൽ മാരുതി സുസൂക്കിയുടെ സ്മാർട് ഇൻഫോടെയ്ൻമെന്റ് സിസ്റ്റം ചേർത്തിരിക്കുന്നു. ടച്ച്സ്ക്രീൻ ഡിസ്പ്ലേ, ബ്ലൂടൂത്ത് കണക്ടിവിറ്റി, മീഡിയ കണക്ടിവിറ്റി, സ്മാർട്ഫോൺ കണക്ടിവിറ്റി തുടങ്ങിയവ അടങ്ങുന്നതാണ് ഈ സംവിധാനം.\nസ്റ്റീയറിങ് വീലിൽ ഓഡിയോ നിയന്ത്രണങ്ങൾ ചേർത്തിട്ടുണ്ട്. വോയ്സ് കമാൻഡ് ഫീച്ചറും വാഹനത്തിലുണ്ട്. ഫോൺ വിളികൾക്കും പാട്ട് കേൾക്കുന്നതിനുമെല്ലാം വോയ്സ് കമാൻഡുകൾ മതിയാവും.\nരണ്ട് ഡീസൽ എൻജിനുകളാണ് വാഹനത്തിലുള്ളത്. 1.3 ലിറ്റർ ശേഷിയുള്ളതും 1.6 ലിറ്റർ ശേഷിയുള്ളതുമാണ് ഈ എൻജിനുകൾ. 1.6 ലിറ്ററിന്റെ ടർബോ എൻജിൻ 1750 ആർപിഎമ്മിൽ 320 എൻഎം ടോർക്ക് ഉൽപാദിപ്പിക്കുന്നു. 118 കുതിരശക്തിയാണ് എൻജിനുള്ളത്. ഈ എൻജിൻ ലിറ്ററിന് 23.65 കിലോമീറ്റർ മൈലേജ് പുറത്തെടുക്കുന്നു. 1.3 ലിറ്റർ എൻജിൻ 89 കുതിരശക്തിയാണ് ഉൽപാദിപ്പിക്കുന്നത്. മൈലേജ് ലിറ്ററിന് 22.70 കിലോമീറ്റർ.\n1.3 ലിറ്റർ എൻജിൻ പകരുന്നത് ലിറ്ററിന് 23.65 കിലോമീറ്റർ മൈലേജാണ്. 1.6 ലിറ്റർ എൻജിൻ ലിറ്ററിന് 22.07 കിലോമീറ്റർ മൈലേജ് പകരും.\nമാന്വൽ ഗിയർബോക്സുകളാണ് വാഹനത്തിൽ ഘടിപ്പിക്കുക. 1.3 ലിറ്റർ എൻജിനോടൊപ്പം5സ്പീഡ് ഗിയർബോക്സ് ചേർക്കും. 1.6 ലിറ്റർ എൻജിനോടൊപ്പം ചേർത്തിരിക്കുന്നത്6സ്പീഡ് ഗിയർബോക്സാണ്.\nനെക്സ ഷോറൂമുകളിൽ മാത്രമേ ഈ വാഹനം ലഭ്യമാകൂ എന്ന് പ്രത്യേകം ഓർക്കുക. അഞ്ച് നിറങ്ങളിലാണ് വാഹനം വിപണി പിടിക്കുക. അർബൻ ബ്ലൂ, കഫൈൻ ബ്രൗൺ, പേൾ ആർക്ടിക് വൈറ്റ്, ഗ്രാനൈറ്റ് ഗ്രേ, പ്രീമിയം സിൽവർ എന്നിവയാണ് നിറങ്ങൾ.\nമാരുതി എസ് ക്രോസ്സ് 1.3 ലിറ്റർ പതിപ്പിന്റെ ബേസ് വേരിയന്റായ സിഗ്മയ്ക്ക് 8.34 ലക്ഷം രൂപയാണ് വില. ഡെൽറ്റ പതിപ്പിന് 9,15,000 രൂപയും സിറ്റ പതിപ്പിന് 9,99,000 രൂപയും ആൽഫ പതിപ്പിന് 10,75,000 രൂപയുമാണ് വില.\n1.6 ലിറ്റർ പതിപ്പിന്റെ ബേസ് പതിപ്പായ ഡെൽറ്റയ്ക്ക് 11,99,000 രൂപ വിലവരും. സീറ്റ പതിപ്പിന് 12,99,000 രൂപയും ആൽഫ പതിപ്പിന് 13,74,000 രൂപയും വിലയുണ്ട്.\nകൂടുതല്... #maruti #maruti suzuki s cross #മാരുതി സുസുക്കി എസ് ക്രോസ്സ്\nMaruti Suzuki S Cross Launched in India.


എൽ.ജെ.ഡി വിമതർക്ക് 48 മണിക്കൂർ സമയം നൽകി ശ്രേയാംസ് കുമാർ | MV Shreyams Kumar gives 48 hours to LJD rebels | Madhyamam\nHomechevron_rightNewschevron_rightKeralachevron_rightഎൽ.ജെ.ഡി വിമതർക്ക് 48 ...\nഎൽ.ജെ.ഡി വിമതർക്ക് 48 മണിക്കൂർ സമയം നൽകി ശ്രേയാംസ് കുമാർ\nകോഴിക്കോട്: എൽ.ജെ.ഡിയിൽ വിമതപ്രവര്‍ത്തനം നടത്തിയവര്‍ക്ക് വിശദീകരണം നൽകാൻ 48 മണിക്കൂർ സമയം നൽകി സംസ്ഥാന അധ്യക്ഷൻ എം.വി. ശ്രേയാംസ് കുമാര്. കാരണം കാണിക്കല് നോട്ടീസ് കൈമാറുമെന്നും ഇതിന് തിങ്കളാഴ്ച മറുപടി നൽകണമെന്നും ശ്രേയാംസ് കുമാര് കോഴിക്കോട് നടത്തിയ വാർത്താസമ്മേളനത്തിൽ പറഞ്ഞു.\nസംഘടനവിരുദ്ധപ്രവര്‍ത്തനം നടന്നു, അതിനെ പാര്‍ട്ടി അപലപിക്കുന്നു. വ്യക്തമായ മറുപടി നൽകി തെറ്റ് തിരുത്തിയാല് പാര്‍ട്ടിയില് തുടരാം. ഇക്കാര്യത്തിൽ തീരുമാനമെടുക്കേണ്ടത് തെറ്റ് ചെയ്തവരാണ്. ജനാധിപത്യ സോഷ്യലിസ്റ്റ് പാർട്ടിെയന്ന നിലയിൽ പാർട്ടി ഭരണഘടന അനുശാസിക്കുംവിധം അവർക്ക് തിരിച്ചുവരാൻ അവസരം നൽകുകയാണ്. പാർട്ടിയിലെ പ്രശ്നങ്ങൾ പലതവണ ചർച്ച ചെയ്തു. പാർട്ടിയുടെ 11 ജില്ലാ അധ്യക്ഷന്‍മാരും നാലുപേരൊഴിച്ചുള്ള മുഴുവൻ ഭാരവാഹികളും ഇന്നത്തെ യോഗത്തില് പങ്കെടുത്തിട്ടുണ്ട്. സംസ്ഥാന കമ്മിറ്റി അംഗങ്ങളില് ഭൂരിഭാഗവും പാര്‍ട്ടിക്കൊപ്പമുണ്ടെന്നും ശ്രേയാംസ്കുമാര് പറഞ്ഞു.\nനവംബർ 17ലെ സംസ്ഥാന നേതൃയോഗ തീരുമാനപ്രകാരം എം.വി. ശ്രേയാംസ്കുമാറിനോട് പ്രസിഡൻറ് സ്ഥാനം ഒഴിയാൻ ഷെയ്ക് പി. ഹാരിസ് വിഭാഗം ആവശ്യപ്പെട്ടിരുന്നു. എന്നാൽ, ഇൗ ആവശ്യം സംസ്ഥാന കമ്മറ്റി നിരാകരിച്ചതായി ശ്രേയാംസ് വ്യക്തമാക്കി. ദേശീയ സെക്രട്ടറി വർഗീസ് ജോർജ്, കെ.പി. മോഹനൻ എം.എൽ.എ തുടങ്ങിയവരും വാർത്താസമ്മേളനത്തിൽ പങ്കെടുത്തു.\nതിരുത്താന് തെറ്റൊന്നും ചെയ്തിട്ടില്ലെന്ന് ഷെയ്ക് പി. ഹാരിസ് വിഭാഗം\nതിരുത്താന് തെറ്റൊന്നും ചെയ്തിട്ടില്ലെന്നും ശ്രേയാംസ് പറഞ്ഞത് വാസ്തുതാവിരുദ്ധമായ കാര്യങ്ങളാണെന്നും ഷെയ്ക് പി. ഹാരിസ് വിഭാഗം വ്യക്തമാക്കി. തീരുമാനമെടുക്കേണ്ടത് സംസ്ഥാന കൗണ്‍സിലും എക്സിക്യൂട്ടീവുമാണ്. വിശദീകരണം തേടാനുള്ള ഇന്നത്തെ സെക്രട്ടേറിയറ്റ് തീരുമാനം തള്ളുന്നുവെന്നും അവര് പറഞ്ഞു.\nആഭ്യന്തര കലഹം മൂർച്ഛിച്ച എൽ.ജെ.ഡിയിലെ ശ്രേയാംസ് വിഭാഗമാണ് ഇന്ന് രാവിലെ കോഴിക്കോട് യോഗം ചേർന്നത്. ഷെയ്ക് പി. ഹാരിസ് വിഭാഗം ആലപ്പുഴയിൽ യോഗം ചേർന്നു. തങ്ങളാണ് ഔദ്യോഗിക പക്ഷമെന്ന അവകാശവാദവുമായി ഷെയ്ക് പി. ഹാരിസ് വിഭാഗം വെള്ളിയാഴ്ച എൽ.ഡി.എഫ് കൺവീനർക്ക് കത്ത് നൽകിയിരുന്നു. അണികൾ ഭൂരിപക്ഷവും ഒപ്പമുള്ളതിനാൽ എൽ.ജെ.ഡി ഒൗദ്യോഗിക പക്ഷമായി തങ്ങളെ അംഗീകരിക്കണമെന്നും ഷേക് പി. ഹാരിസ് വിഭാഗം എ. വിജയരാഘവനോട് ആവശ്യപ്പെട്ടു.\nരാഷ്ട്രീയ സാഹചര്യം വിശദീകരിച്ച് സി.പി.എം, സി.പി.െഎ സംസ്ഥാന സെക്രട്ടറിമാരായ കോടിയേരി ബാലകൃഷ്ണൻ, കാനം രാജേന്ദ്രൻ എന്നിവരെയും ഇവർ കണ്ടിരുന്നു. വിട്ടുവീഴ്ച ചെയ്ത് യോജിച്ച് പോകാൻ ശ്രമിക്കണമെന്ന നിർദേശമാണ് കോടിയേരിയും വിജയരാഘവനും നൽകിയത്. ഭിന്നിച്ച് നിൽക്കുന്നത് മുന്നണിക്ക് പ്രശ്നം സൃഷ്ടിക്കുമെന്നും അവർ അറിയിച്ചു.\nTAGS:MV Shreyams Kumar LJD sheikh p harris\nNews Summary - MV Shreyams Kumar gives 48 hours to LJD rebels


ദൃശ്യം 2-വിന് ശേഷം മറ്റൊരു മിസ്റ്ററി ത്രില്ലറുമായി ജീത്തു ജോസഫ് എത്തുന്നു..സംഭവം ഇങ്ങനെ !! !! - Skylark Pictures\nമലയാള സിനിമയെ മാറ്റി മറിച്ച ഒരു ചിത്ര ആയിരുന്നു ദൃശ്യം. ഒന്നാം ഭാഗത്തോട് കിട പിടിക്കുന്ന രീതിയിൽ തന്നെ ആയിരുന്നു ദൃശ്യം-2 വിന്റെ ആവിഷ്കരണവും. അത് കൊണ്ട് തന്നെ ദൃശ്യം3-യ്ക്ക് വേണ്ടിയുള്ള കാത്തിരിപ്പിലാണ് പ്രേക്ഷകർ. ദൃശ്യത്തിന്റെ മൂന്നാം ഭാഗം ചിലപ്പോൾ ഉണ്ടായേക്കാം എന്ന സൂചന ആണ് അണിയറ പ്രവർത്തകർ അറിയിച്ചിരിക്കുന്നത്. എന്നാലിപ്പോൾ ദൃശ്യത്തിന്റെ മൂന്നാം ഭാഗം കാത്തിരുന്ന പ്രേക്ഷകർക്കായി മറ്റൊരു സന്തോഷ വർത്തയുമായാണ് ജീത്തു ജോസഫ് എത്തിയിരിക്കുന്നത്.ദൃശ്യം2മികച്ച വിജയം നേടിയതിന് പിന്നാലെ ജീത്തു ജോസഫും മോഹന്‍ലാലും വീണ്ടും ഒന്നിക്കുന്നു. ദൃശ്യത്തിന്റെ മൂന്നാം ഭാഗത്തിന് കാത്തിരിക്കാതെ അതിനു മുന്‍പായി മറ്റൊരു ചിത്രവുമായി എത്താനൊരുങ്ങുകയാണ് ഹിറ്റ് കൂട്ടുകെട്ട്. ഒരു ഓണ്‍ലൈന് മാധ്യമത്തിനു നല്‍കിയ അഭിമുഖത്തില് ജീത്തു ജോസഫ് തന്നെയാണ് ചിത്രത്തെക്കുറിച്ചുള്ള വിവരം പങ്കുവെച്ചത്.\nഈ സിനിമയും ത്രില്ലർ ഗണത്തിൽ പെടുന്നതാണെന്നാണ് ജീത്തു അറിയിച്ചിരിക്കുന്നത്. ആശിര്‍വാദ് സിനിമാസിന്‍റെ ബാനറില് ആന്‍റണി പെരുമ്ബാവൂരായിരിക്കും ചിത്രം സംവിധാനം ചെയ്യുക. മോഹന്‍ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന ബ്രോ ഡാഡിയ്ക്കു മുന്‍പായി ചിത്രത്തിന്റെ ഷൂട്ടിങ് ആരംഭിക്കും. സിനിമാ ചിത്രീകരണത്തിന് സര്‍ക്കാര് അനുമതി നല്‍കിയാലുടന് ചിത്രവുമായി മുന്നോട്ടുപോകാനുള്ള തയാറെടുപ്പിലാണെന്നും ജീത്തു പറഞ്ഞു.മോഹന്‍ലാലിനെ നായകനാക്കി ജീത്തു ജോസഫ് സംവിധാനം ചെയ്യുന്ന മറ്റൊരു ചിത്രമായ ‘റാം’ കൊവിഡ് സാഹചര്യത്തില് ചിത്രീകരണം മുടങ്ങിയിരിക്കുകയാണ്.\nവിദേശത്തും ഷൂട്ടിംഗ് പ്ലാന് ചെയ്‍തിരുന്ന ചിത്രത്തിന്‍റെ ഇന്ത്യന് ഷെഡ്യൂള് പൂര്‍ത്തിയാകാനിരിക്കെയായിരുന്നു കൊവിഡ് ആദ്യതരംഗവും പിന്നാലെയുള്ള ലോക്ക് ഡൗണ് പ്രഖ്യാപനവും. വിദേശത്ത് ചിത്രീകരണം നടത്തേണ്ടതിനാല് സിനിമ തല്‍ക്കാലും നിര്‍ത്തിവച്ചിരിക്കുകയാണ്. എന്തായാലും ഈ ഹിറ്റ് കൂട്ടുകെട്ടിനായി പ്രേക്ഷകർ ഒന്നടങ്കം കാത്തിരിക്കുകയാണ്.\nഒമർ ലുലുവിന്റെ അടുത്ത ചിത്രത്തിൽ നായകൻ ദിലീപ്..സംഭവം ഇങ്ങനെ !!


emalayalee.com - സ്‌നേഹമെന്നത് പാതകമായി തോന്നുന്നവരോട് (ശ്രീപാര്‍വതി)\nസ്‌നേഹമെന്നത് പാതകമായി തോന്നുന്നവരോട് (ശ്രീപാര്‍വതി)\nEMALAYALEE SPECIAL 02-Jun-2018\nഅവളുടെ കരഞ്ഞു കുതിര്‍ന്ന മുഖം കണ്ടപ്പോള് മുതല് തുടങ്ങിയ ആധിയാണ്. ഈ നിമിഷങ്ങളെ ആ പെണ്‍കുട്ടി എങ്ങനെയാവും അതിജീവിക്കുക?! മൂന്നു വര്‍ഷത്തെ പ്രണയത്തിന്റെയൊടുവില് ഒന്നിച്ചു ജീവിക്കാന് തീരുമാനമെടുക്കുന്നു, വീട്ടുകാര് അറിയാതെ നടത്തിയ വിവാഹത്തിന്റെയൊടുവില് മൂന്നാം നാള് അയാള് കൊല്ലപ്പെടുന്നു. അതിക്രൂരമായി അയാളെ കൊലപ്പെടുത്തിയത് ഇരുപത് വര്‍ഷത്തോളം സ്വന്തമായി സ്‌നേഹിച്ചിരുന്നവര്, സ്വന്തം വീട്ടുകാര്...\nഒരു കൊലപാതകം പോലും ചെയ്യാന് മടിയില്ലാത്ത ബന്ധുക്കളെ ഓര്‍ക്കുമ്പോള് ഭീതി കൊണ്ട് അവളുടെ ഉള്ളില് കടലിരമ്പുന്നുണ്ടാവണം!\nമകള് സ്‌നേഹിച്ചതിന്റെ പേരില് , മകന് സ്‌നേഹിച്ചതിന്റെ പേരില്, ജാതിയിലും മതത്തിലും താഴ്ന്ന പങ്കാളിയെ ഇല്ലാതാക്കുന്നത് ഒരു പുതിയ നിലപാടല്ല . കാലങ്ങള് മുന്‍പോട്ടു മനുഷ്യര് നടക്കുമ്പോഴും പിന്നോട്ട് നടക്കുന്ന ചിലരുടെ ദുരഭിമാനം എല്ലായ്‌പ്പോഴും പ്രണയം കടന്നു ജാതിയിലും മതത്തിലും ഒക്കെ വന്നു തറയ്ക്കും.\n'ആഹ്, അവള് .... ചെക്കന്റെ കൂടെ ഒളിച്ചോടി അല്ലെ....?'\nഅന്വേഷണത്തിനായി വന്നു ചേരുന്ന നാട്ടിന്‍പുറത്തിന്റെ ഭാഷയില് അമര്‍ത്തി വയ്ക്കപ്പെട്ട സന്തോഷമുണ്ടാകും. സമാധാനത്തോടെ , വലിയ നിലയില് കഴിഞ്ഞിരുന്ന കുടുംബത്തിന് വന്നൊരു ഗതിയെ! എന്നൊക്കെ അവര് തലയില് കൈ വച്ച് വിഷമം അഭിനയിച്ചു പങ്കു വയ്ക്കുകയും ചെയ്യും. അവിടെ തകര്‍ന്നു വീഴുന്ന ദുരഭിമാനത്തിനു പിന്നെ കണ്ണുകളില്ല. പോയവള് പോയവളാണ്, അവളോട് ഇനി ഒരു ബന്ധവുമില്ല, അവള് മരിച്ചു പോയവളാണ്, അവളിനി സുഖിച്ചു ജീവിക്കുകയും വേണ്ട... പ്രതികാരം അവളെ കൊണ്ടു പോയവനോടല്ല, ഇത്രയും നാള് കൂടെ ജീവിച്ച മകളോടാണ് . അവള് വിധവയായാലും വേണ്ടില്ല, സുഖിച്ചു ജീവിക്കാന് വിടില്ല! എന്തൊരു നിശ്ചയദാര്‍ഢ്യമായിരിക്കും അപ്പോള് മനസ്സില്!\nആ പെണ്‍കുട്ടി ഇനി ആരെയാണ് വിശ്വസിക്കേണ്ടത്? ആരെയാണ് സ്‌നേഹിക്കേണ്ടത്? സ്‌നേഹം ഒരിക്കലും തെറ്റാണെന്ന് അവള്‍ക്ക് ഇന്നേവരെ ആരും പറഞ്ഞു കൊടുത്തിരുന്നില്ല, വായിച്ചിടത്തും കേള്‍ക്കുന്നിടത്തും എല്ലാം സ്‌നേഹത്തിന്റെ പ്രകമ്പനങ്ങള്, ജാതിയും മതവും എല്ലാം കടന്നു പ്രണയത്തിന്റെ നെഞ്ചിടിപ്പ് പകരാന് കെല്‍പ്പുള്ള ഒരാള്, അവന് അവളെ ചതിച്ചില്ല. മൂന്നു വര്‍ഷം, പൊന്നെ, കരളേ എന്ന് പറഞ്ഞു കൊണ്ടു നടന്നിട്ട്, അവളെ ഉപേക്ഷിച്ചു കടന്നു കളഞ്ഞില്ല. പകരം, കൂടെ പോരുന്നോ പെണ്ണെ എന്ന് വിളിച്ചു അവളെ സ്വന്തം ജീവിതത്തിന്റെ ഭാഗമാക്കി. ചങ്കൂറ്റമുള്ള കാമുകനായിരുന്നു കെവിന്. ഇത്രയും പ്രണയത്തോടെ കൈപിടിച്ചവനാണ് മൂന്നാം ദിവസം സ്വന്തക്കാരുടെ ക്രൂരമായ കൈകള് കൊണ്ടു കണ്ണുകള് ചൂഴ്‌ന്നെടുക്കപ്പെട്ട് മരണത്തിലേയ്ക്ക് നടന്നു പോയത്. ഇനി അവനില്ല!\nതിരിച്ചു ചെല്ലേണ്ടത് ജനിപ്പിച്ച,പക്ഷെ , കൊല്ലാന് മടിയില്ലാത്ത മനുഷ്യരുടെ അടുത്തേക്കാണ്... ഇപ്പോഴുള്ള നിസ്സംഗമായ ഹൃദയാവസ്ഥകളെ കളഞ്ഞു സത്യത്തിലേക്ക് ചെല്ലുമ്പോള് അവള് മനസ്സിലാക്കും മതത്തിനും അഭിമാനത്തിനും മീതെ ആയിരുന്നില്ല സ്‌നേഹമെന്ന്, അത് അവള്‍ക്ക് ബോധ്യപ്പെടുത്തി കൊടുത്തത് ബന്ധുക്കളും. ഇല്ല, ഇനി ആ പെണ്‍കുട്ടിയ്ക്ക് ആരെയും സ്‌നേഹിക്കാന് ആകുമെന്ന് തോന്നുന്നില്ല... അമ്മയോടും അച്ഛനോടും ബന്ധുക്കളോടും നിരന്തരമായ ഉള്‍ഭീതിയില് അവള്...\nഅന്യായത്തിനും അനീതിയ്ക്കും എതിരെ എന്തെങ്കിലും ഫലം കിട്ടുമെന്ന് കരുതി അവള് ചെന്ന് മുട്ടി വിളിച്ചത് സംസ്ഥാന പോലീസിന്റെ ഓഫീസിലാണ്. മറ്റെവിടെയാണ് ചെല്ലേണ്ടത്? പ്രണയിച്ചവനെ ബന്ധുക്കള് തട്ടിക്കൊണ്ടു പോയെന്നു അവള്‍ക്ക് ഉറപ്പായിരുന്നു, പക്ഷെ അതൊക്കെ പറഞ്ഞിട്ടും പോലീസ് ഒരു സ്ത്രീയുടെ ഭാഗം പറഞ്ഞില്ല, അവളുടെയൊപ്പം നിന്നില്ല. സ്റ്റേഷനിലെ ഇടനാഴിയില് അവള് തല കുമ്പിട്ട്, കരഞ്ഞു കലങ്ങി എത്ര നേരം നിന്നിട്ടുണ്ടാവണം! ഒടുവില് ഇനി അവന് തിരിച്ചു വരാത്ത ലോകത്തേയ്ക്ക് മടങ്ങിയെന്നറിഞ്ഞപ്പോള് ആ പെണ്‍കുട്ടിക്ക് കേരളത്തിലെ നീതി വ്യവസ്ഥയോടും ഉള്ള വിശ്വാസവും നഷ്ടപ്പെട്ടിരിക്കണം. സഹായിക്കാന് ആരുമില്ലാത്തവളായി ഏറ്റവും നിസ്സംഗയായി അവള് തനിച്ചായിപ്പോയി. ഇനി അവള്‍ക്ക് എവിടെ നിന്നും നീതി ലഭിക്കാനാണ്! ഗാന്ധിനഗറിലെ പൊലീസുകാരെ സസ്പെന്‍ഡ് ചെയ്ത മുഖം രക്ഷിച്ച പോലീസ് വകുപ്പിന് ലജ്ജ തോന്നുന്നില്ലേ എന്നല്ലാതെ എന്താണ് വേറെ ചോദിയ്ക്കാന്! അല്ലെങ്കിലും നാളുകളേറെയായി പോലീസ്, നിയന്ത്രണം നഷ്ടപ്പെട്ടു പല ജീവനുകള്‍ക്കും ഉത്തരം നല്കാനാകാതെ തല കുമ്പിട്ട് നില്‍ക്കുക തന്നെയാണല്ലോ...\nപ്രണയിച്ചാണ് വിവാഹം കഴിച്ചത്, ജാതിയ്ക്കും വ്യത്യാസമുണ്ടായിരുന്നു. പൊട്ടലിന്റെയും ചീറ്റലിന്റെയും അപ്പുറം സ്‌നേഹത്തിന്റെ വില മനസ്സിലാക്കുന്ന സ്വന്തക്കാര് .. ഹോ, അതെന്തൊരു പ്രിവിലേജായിരുന്നു! മതമല്ല മനുഷ്യനാണ് വലുതെന്നു കണ്ടെത്തുമ്പോള് സ്‌നേഹത്തിനും വിശ്വാസത്തിനും അതിര്‍ത്തികളില്ലാതാകുന്നു. പക്ഷെ കണക്കും ബിസിനസും സയന്‌സുമൊക്കെ പഠിച്ച കൂട്ടത്തില് സ്‌നേഹത്തെ കുറിച്ച് പഠിക്കാനാകാതെ പോയ പല മനുഷ്യരില് പെട്ടവരായിപ്പോയല്ലോ കെവിന് നിന്നെ കൊന്നവര്! നാളെ ഒരുപക്ഷെ ഈ കേസില് നിന്നും അവര് പതിവ് പോലെ രക്ഷപെട്ടേക്കാം, എന്നിരുന്നാലും സ്‌നേഹം നഷ്ടപ്പെട്ട ഒരു പെണ്‍കുട്ടിയുടെ നിസ്സംഗത മരണത്തില് പോലും അവരെ വെറുതെ വിടുമെന്ന് തോന്നുന്നില്ല.\nദുരഭിമാനക്കൊല ആവര്‍ത്തിക്കപ്പെടുന്നു. അടുത്ത് തന്നെ ഇത് എത്രാമത്തെയാണ്! നൂറ്റാണ്ടുകള്‍ക്ക് മുന്‍പ് നിലനിന്നിരുന്ന ദുരാചാരങ്ങളുടെ പ്രേതാത്മാക്കള് ഇപ്പോഴും ഈ നൂറ്റാണ്ടിലും മനുഷ്യരില് അലഞ്ഞു നടക്കുന്നുണ്ടെന്നറിയുമ്പോള് ലജ്ജ തോന്നുന്നു. അവനവന് ചെയ്യുന്ന ജോലിക്കനുസരിച്ചു വിഭജിക്കപ്പെട്ട ജാതി വ്യവസ്ഥ നിറത്തിലും ജാതിക്കോളത്തിലും മാറ്റി നിര്‍ത്തി മനുഷ്യര് അവഗണിക്കപ്പെടുമ്പോള് അത് സ്‌നേഹത്തിലേക്കും വന്നെത്തുന്നു. മനുഷ്യര് മാറ്റി നിര്‍ത്തപ്പെടുന്നു, കെട്ടിയിടപ്പെടുകയും മര്‍ദ്ദിക്കപ്പെട്ട് കൊല്ലപ്പെടുകയും ചെയ്യുന്നു. നിയമത്തെ നിസ്സാരമായി അവഗണിച്ചു നിറവും ജാതി മേല്‍ക്കോയ്മയും അധികാരം ഇപ്പോഴും കാത്തു സൂക്ഷിക്കുന്നു. ഇനിയുമെത്ര ദുരഭിമാനക്കൊല ന്യൂ ജനെറേഷനായി എന്നഭിമാനിക്കപ്പെടുന്ന മലയാളികള് കാണണം! അനാഥരാക്കപ്പെടുന്ന സ്‌നേഹങ്ങളുടെ ശാപങ്ങള് നമ്മുടെ തലയ്ക്കു മീതെയുണ്ടെന്നോര്‍ക്കണം ഓരോ നിമിഷവും.\nആ പെണ്‍കുട്ടിയുടെ താഴ്ന്ന മുഖം, ചിലമ്പിച്ച ശബ്ദം എല്ലാം ചങ്കിലേയ്ക്കടിച്ചു കയറുന്നു. ഓരോ മനുഷ്യനും സ്വയം സംസാരിക്കണം, ജാതിയുടെയും മതത്തിന്റെയും നിറത്തിന്റെയും അടിസ്ഥാനത്തില് സ്‌നേഹത്തെയും മനുഷ്യനെയും വേര്‍തിരിക്കാന് നിങ്ങള്‍ക്ക് കഴിയുന്നുണ്ടെങ്കില് ആ പെണ്‍കുട്ടിയെ നിങ്ങള്‍ക്ക് മനസിലാകില്ല, കെവിന്റെ മരണം നിങ്ങളെ സംഭ്രമിപ്പിക്കില്ല. അവളുടെ അനാഥത്വവും ഭീതിയും ഊഹിക്കാന് പോലും കഴിയുകയുമില്ല.\nചുറ്റുമുള്ള ലോകം ഇത്രമേല് സ്‌നേഹരാഹിത്യമുള്ളവരുടേതുമായിപ്പോയല്ലോ!\nആ പെങ്കൊച്ചിനെ പൊക്കരുതെ. ഇത് പ്രണയമല്ല. ചാപല്യം. പഠിക്കാന് പോയി. അത് ചെയ്തില്ല. മതാപിതാക്കളെ അനുസരിച്ചില്ല. കുടുംബം തകര്‍ത്തു. ഇതൊക്കെയാനൊ മകളില് നിനു നാം പ്രതീക്ഷിക്കുന്നത്?\nഇപ്പോള് കേരളത്തിലെ ഓരോ കുടുംബത്തിലും സ്ത്രീകളുടെ സ്വാതന്ത്യം കുറഞ്ഞു. അച്ചനമ്മമാര് പെണ്മക്കളെ സംശയത്തോടെ നോക്കുന്നു.\nഇത്തരം തെറ്റായ സ്ഥിതിക്കു കാരണക്കാരി എന്തോ മഹാകാര്യം ചെയ്തു എന്ന് എഴുതരുതേ.\nപാർവതീയുടെ ഭാഷ ട്രംപിന്റെ വാലാട്ടികൾക്ക് മനസിലാകില്ല . വർഗ്ഗീയതയുടെയും ജാതി ചിന്തകളുടെയും ചെളിക്കുണ്ടിൽ ജീവിക്കുന്ന ഈ നികൃഷ്ട ജീവികൾക്ക് മറ്റു മനുഷ്യ ജീവികളുടെ ഹൃദയസ്പന്ദനമോ താളമോ മനസ്സിലാക്കാനുള്ള കെല്പില്ല . 'ഇവാങ്ക എന്റെ മകളല്ലായിരുന്നെങ്കിൽ ഞാൻ അവലുമായി കറങ്ങുമായിരുന്നു, പ്ലേയ് ബോയ് മാഗസിനിലെ നഗ്ന ചിത്രങ്ങൾക്ക് പറ്റിയ ശരീര ഘടനയാണ് അവൾക്ക്' എന്നൊക്കെയാണ് ട്രംപ് സ്വന്തം മകളെക്കുറിച്ചു പറഞ്ഞത്. ഇങ്ങനെയുള്ള വ്യക്തികൾക്ക് മറ്റുള്ള ജാതിയിൽപ്പെട്ടവർ സ്വന്തത്തെ മകളെ വിവാഹം കഴിക്കുന്നത് ചിന്തിക്കാനുടെ കഴിയില്ല . ഇത്തരക്കാർ ബന്ധങ്ങൾക്ക് യാതൊരു വിലയും കൽപ്പിക്കുന്നില്ല . അവർ സ്വന്ത വിളവ് കൊയ്യത് മെതിച്ചു ഭക്ഷിക്കും . ഇവന്റെയൊക്കെ ഭാര്യയാകുന്നതും പെണ്മക്കളായി ജനിക്കുന്നതും നിർഭാഗ്യകരം - നല്ലൊരു ശതമാനം ട്രംപിന്റെ ആരാധകരായ മലയാളികൾ സ്ത്രീകളെ അടിച്ചമർത്തി ജീവിച്ചിരിക്കുന്നവരാണ് . ഇവരുടെ ഭാഷയിൽ അതിന്റെ ധ്വനികാണാം\nഒരു വ്യക്തിക്ക് എത്രത്തോളം താഴാം, അതറിയാൻ ഒന്നുകിൽ നേരെ സംസാരിക്കുക അല്ലെങ്കിൽ പ്രതികരണ കോളങ്ങൾ നോക്കുക.\nശ്രീ പാർവതി ഒരു ഞായറാഴ്ച പ്രാർത്ഥനാലയത്തിൽ വന്ന് 'അടുക്കളയിലെ ആണുങ്ങളോട്" സംസാരിക്കണം. പിന്നെ ജീവിതത്തിൽ എഴുത്തിൻറെ ശൈലിയെ മാറും.\nനിങ്ങളുടെ മോൾ അല്ലെങ്കിൽ മോൻ ഒരു ആഫ്രിക്കൻ അമേരിക്കനെ കല്യാണം കഴിക്കാൻ സമ്മതിക്കുമോ, ഈ ഒരൊറ്റ ചോദ്യം. മിക്ക അമേരിക്കൻ മലയാളികളുടെയും "തുല്യത" അപ്പോൾ തിരിച്ചറിയാം. സംശയമുണ്ടെങ്കിൽ ഒരു ചോദ്യം കൂടി ചോദിക്കുക. നിങ്ങളുടെ മോൾ അല്ലെങ്കിൽ മോൻ ഒരു അമേരിക്കനെ കല്യാണം കഴിക്കാൻ സമ്മതിക്കുമോ?\nമിക്കവാറും ആളുകൾ ഇരട്ടത്താപ്പുകാരാണ്, പൊതുജനങ്ങളുടെ ഇടയിൽ, മുഖം വെളിയിൽ കാണിക്കാൻ ഭയപ്പെടുന്നവരും.\nബഹുമാനപെട്ട ശ്രീ പാർവതി, തങ്ങൾ ആരെയാണ് ഉപദേശിക്കുന്നത്. അമേരിക്കൻ മലയാളികളെയോ..?\nഎല്ലാവരുടെയും തന്നെ താമസം അമേരിക്കയിലാണെന്നത് സമ്മതിച്ചു, പക്ഷേ പല മലയാളികളും കേരളത്തിനേക്കാൾ ഒരു 20 അല്ലെങ്കിൽ 30 വർഷം പുറകിലാണ് ഇപ്പോഴും.\nജീവിത നിലവാരം ഉയർന്നിട്ടുണ്ടാകാം, പക്ഷേ കാഴ്ചപ്പാട് വളരെ പരിതാപകരമായ നിലയിലാണ്!\nWe decide matters based on the laws of the country or the biased personal opinions ofafew? Adult couples can decide whom they want to marry. All other arguments against it are from vested interests. Yes, there is consequence in marrying fromadifferent race, religion or culture. It is the job of parents to educate them when they are young about these consequences rather than commit murder.\nമക്കളുടെ തോന്ന്യാസത്തിനു വിട്ടുകൊടുക്കണോ മാതാപിതാക്കള്? വേലയും കൂലിയും ഒക്കീ ആകും വരെ ആ പെങ്കൊച്ചിനു കാത്തിരിക്കാമായിരുന്നു. അതിനിപ്പുറം കെട്ടിക്കുമെന്നു പറയുന്നതൊന്നുമിക്കലഠ് നടക്കുന്ന കാര്യമല്ല\nവഴിയെ പോകുന്ന ഏതോ അലവലാതിയോടു തോന്നുന്ന ഒന്നാണോ സ്‌നേഹം? അപ്പനൊടും അമ്മയോടും സഹോദരനൊടുമൊന്നും സ്‌നേഹം വേണ്ടേ?സ്വയം നശിച്ചു. സ്വന്തം കുടുംബം തകര്‍ത്തു. ഇത് ആഘോഷിക്കേണ്ട കാര്യമാണോ?\nകോഴിക്കോട്ട് ഇതു പോലെ ഒരു പെണ്‍കുട്ടി ഓടിപ്പോയി. പയ്യനെയും കുടുംബക്കാരെയും പോലീസ് വിരട്ടി. പയന്റെ് ചെട്ടന് ആത്മഹത്യ ചെയ്തു.\nകാമുകന്റെ വീട്ടില് കക്കൂസ് പോലുമില്ലത്രെ. പിന്നെ നാട്ടുകാര് ഒരു കുഴി കക്കൂസ് തീത്തു കൊടുത്തു.\nഅപ്പനും കുടുംബവും തിരിഞ്ഞു നോക്കാത്തതില് അവരെ പഴിക്കണ്ടല്ലൊ.\nവനിതാ എഴുത്തുകാരികളാണു ഈ ദുരന്ത പ്രണയങ്ങളെ വാഴ്ത്തുന്നത്. കുടുംബം നോക്കാന് കഴിവില്ലാത്തവര് പ്രേമിക്കാന് പോകരുത്


മുല്ലപ്പെരിയാര്: ഗഞ്ചുവിനെ മാറ്റാന് തീരുമാനിച്ചു\nThursday 17th February 2011 4:55pm\nകറുത്തപുള്ളികളെ അത്ര പേടിക്കേണ്ട\nThursday 17th February 2011 4:50pm\nസൗന്ദര്യത്തിന്റെ കാര്യത്തില് സ്ത്രീക്കും പുരുഷനും ശ്രദ്ധ ഒരുപോലെയാണ്. അതില് കൂടുതല് പ്രാധാന്യം നല്‍കുന്നത് മുഖസൗന്ദര്യത്തിനുമാണ്. പലരുടേയും ടെന്‍ഷനാണ് മുഖത്തെ കറുത്തപാടുകള്. എന്നാല് കറുത്തപുള്ളികള് വിഷമിപ്പിക്കുന്നവര്‍ക്കായിതാ ഒരു സന്തോഷ വാര്‍ത്ത.\nമുഖത്തെ കറുത്തപുള്ളികള് ആരോഗ്യത്തിന്റെ ലക്ഷണമാണെന്നാണ് ലണ്ടനിലെ കിങ് കോളേജിലെ ഗവേഷകര് കണ്ടെത്തിയിരിക്കുന്നത്. കലകള് വേഗത്തില് വിഭജിക്കുന്നതാണ് ഇത്തരം കറുത്തപുള്ളികള്‍ക്ക് കാരണമെന്നും പഠനത്തില് കണ്ടെത്തിയിട്ടുണ്ട്.\nകറുത്തപുള്ളികളുള്ളവരുടെ ഹൃദയം പൂര്‍ണ ആരോഗ്യമുള്ളതായിരിക്കും. മാത്രമല്ല ഇത്തരക്കാരുടെ കണ്ണുകളും നല്ല ആരോഗ്യമുള്ളവയായിരിക്കും. ചിലയാളുകളില് മധ്യവയസ്സാകുന്നതോടെ ഈ പാടുകള് മാഞ്ഞുപോകും. എന്നാല് ചിലരില് ജീവിതകാലം മുഴുവന് ഇത് ഉണ്ടായിരിക്കും.\nഎന്നാല് കറുത്തപുള്ളികള് നൂറിലേറെയുള്ളവരില് ഓസ്റ്റിയോപറോസിസിന് സാധ്യതയുണ്ടെന്നും ഗവേഷകര് പറയുന്നു. അതായത് കൂടുതലായാല് ഇവ പ്രശ്‌നമാണെന്നു തന്നെ.


rimi tomy's instagram video from neppal - Malayalam Filmibeat\n| Updated: Friday, May 24, 2019, 16:41 [IST]\nഅവതാരികയായും ഗായികയായും മലയാളി പ്രേക്ഷകരുടെ ഇഷ്ടം നേടിയെടുത്ത താരമാണ് റിമി ടോമി. റിമി ടോമിയുടെതായി പുറത്തിറങ്ങാറുളള ഗാനങ്ങള്‍ക്കെല്ലാം മികച്ച സ്വീകാര്യത സിനിമാ പ്രേമികള് നല്‍കാറുണ്ട്. നടിയുടെതായി സംപ്രേക്ഷണം ചെയ്യാറുളള ടെലിവിഷന് പരിപാടികള്‍ക്കും പ്രേക്ഷക സ്വീകാര്യത ലഭിക്കാറുണ്ട്. മീശമാധവന് എന്ന ചിത്രത്തിലൂടെയായിരുന്നു താരം മലയാളത്തില് തുടക്കം കുറിച്ചത്.\nപിന്നീട് നിരവധി ശ്രദ്ധേയ സിനിമകളില് റിമി പാട്ടുകള് പാടിയിരുന്നു. അടുത്തിടെയായിരുന്നു നടി വിവാഹമോചനം നേടിയിരുന്നത്. പതിനൊന്ന് വര്‍ഷത്തെ വിവാഹ ജീവിതം അവസാനിപ്പിച്ചുകൊണ്ടായിരുന്നു നടിയുടെ തീരുമാനം. ശേഷം വിനോദ യാത്രകളുമായി തിരക്കിലാണ് റിമി ടോമി. റിമിയുടെതായി പുറത്തിറങ്ങിയ പുതിയ ഇന്‍സ്റ്റഗ്രാം വീഡിയോ സോഷ്യല് മീഡിയിയില് ഒന്നടങ്കം വൈറലായി മാറിയിരുന്നു.\nമെയ് മാസമായിരുന്നു റോയ്‌സ് കിഴക്കൂടനുമായുളള വിവാഹ ബന്ധം ഔദ്യോഗികമായി വേര്‍പ്പെടുത്തിയത്. 2008ല് ആയിരുന്നു റിമി ടോമിയും റോയ്‌സുമായുളള വിവാഹം നടന്നിരുന്നത്. മീശമാധവനിലെ ആദ്യ ഗാനമായിരുന്നു നടിയുടെ കരിയറില് വഴിത്തിരിവുണ്ടാക്കിയിരുന്നത്. തുടര്‍ന്ന് നിരവധി ടെലിവിഷന് പരിപാടികളിലൂടെയും ഗാന മേളകളിലൂടെയും പ്രേക്ഷകരുടെ ഇഷ്ടം നേടിയെടുക്കാന് റിമി ടോമിക്ക് സാധിച്ചിരുന്നു.\nവിവാഹ മോചനശേഷം നേപ്പാളിലേക്കാണ് വിനോദ യാത്രയ്ക്കായി റിമി ടോമി പോയത്. നേപ്പാളിന്റെ മനോഹര ദൃശ്യങ്ങള് ആസ്വദിച്ചുകൊണ്ടുളള ദൃശ്യങ്ങളും ചിത്രങ്ങളുമെല്ലാം നടി പങ്കുവെച്ചിരുന്നു. സ്റ്റേജ് ഷോകളിലും മറ്റുമെല്ലാം പാട്ടിനൊപ്പം നൃത്തവും ചെയ്യാറുളള റിമിയുടെ വീഡിയോ വൈറലാവാറുണ്ട്. ഇത്തരത്തില് ഒരു വീഡിയോ ആണ് റിമി തന്റെ ഇന്‍സ്റ്റഗ്രാം പേജില് പുതിയതായി പങ്കുവെച്ചിരിക്കുന്നത്.\nനേപ്പാള് സന്ദര്‍ശനത്തിനിടെ പരമ്പരാഗത നൃത്തത്തിന് താളം തെറ്റാതെ ചുവടു വെയ്ക്കുകയാണ് റിമി. നൃത്തം നന്നായി അറിയാവുന്നവര്‍ക്കൊപ്പം കട്ടയ്ക്ക് പിടിച്ചുനില്‍ക്കുന്നുമുണ്ട് താരം. കഴിഞ്ഞ ദിവസമായിരുന്നു റിമി ടോമി ഈ വീഡിയോ ഇന്‍സ്റ്റഗ്രാമില് പങ്കുവെച്ചിരുന്നത്. നേരത്തെ യാത്രയ്ക്കിടെ സഹോദരനൊപ്പമുളള ചിത്രങ്ങളും റിമി ടോമി പങ്കുവെച്ചിരുന്നു. നേപ്പാളിലെ വിവിധ സ്ഥലങ്ങളില് നിന്നുളള ചിത്രങ്ങളായിരുന്നു നടി മുന്‍പ് പങ്കുവെച്ചിരുന്നത്.\nഒന്നും ഒന്നും മൂന്ന് പരിപാടിയില്\nനിലവില് മഴവില് മനോരമയിലെ ഒന്നും ഒന്നും മൂന്ന് പരിപാടിയില് അവതാരികയായും എഷ്യാനെറ്റിലെ കോമഡി സ്റ്റാര്‍സില് ജഡ്ജായും നടി എത്താറുണ്ട്. തിങ്കള് മുതല് വെളളി വരെ എന്ന ചിത്രത്തില് പ്രധാന വേഷത്തില് എത്തിയായിരുന്നു നടി സിനിമയിലും തുടക്കം കുറിച്ചത്. ചിത്രത്തില് ജയറാമിന്റെ ഭാര്യയുടെ വേഷത്തിലാണ് നടി എത്തിയിരുന്നത്. എറ്റവുമാടുവിലായി ബാലചന്ദ്ര മേനോന്റെ എന്നാലും ശരത് എന്ന ചിത്രത്തില് അതിഥി വേഷത്തിലും റിമി അഭിനയിച്ചിരുന്നു.\nA post shared by Rimitomy (@rimitomy) on May 22, 2019 at 9:32am PDT\nrimi tomy's instagram video from neppal


SC Gives Speaker Liberty to Decide on Resignations But Says 15 Rebel MLAs Can't be Forced to Participate in Trust Vote | എംഎൽഎമാരുടെ രാജി തീരുമാനിക്കുന്നതിൽ സ്പീക്കർക്ക് പൂർണ സ്വാതന്ത്ര്യം; രാജിക്കാര്യത്തിൽ അനുയോജ്യമായ സമയത്ത് തീരുമാനമെടുക്കാം; വിമതരെ വിശ്വാസ വോട്ടെടുപ്പിന് ഹാജരാകാൻ നിർബന്ധിക്കരുത്; കർണാടകത്തിൽ രാഷ്ട്രീയ പ്രതിസന്ധി മൂർച്ഛിക്കുന്നതിനിടെ സുപ്രീംകോടതിയുടെ നിർണായക വിധി; എംഎൽഎമാരുടെ രാജി സ്വീകരിക്കേണ്ടി വന്നാൽ കുമാരസ്വാമി സർക്കാർ നിലംപതിക്കുമെന്ന് ഉറപ്പായി - MarunadanMalayali.com\nഎംഎൽഎമാരുടെ രാജി തീരുമാനിക്കുന്നതിൽ സ്പീക്കർക്ക് പൂർണ സ്വാതന്ത്ര്യം; രാജിക്കാര്യത്തിൽ അനുയോജ്യമായ സമയത്ത് തീരുമാനമെടുക്കാം; വിമതരെ വിശ്വാസ വോട്ടെടുപ്പിന് ഹാജരാകാൻ നിർബന്ധിക്കരുത്; കർണാടകത്തിൽ രാഷ്ട്രീയ പ്രതിസന്ധി മൂർച്ഛിക്കുന്നതിനിടെ സുപ്രീംകോടതിയുടെ നിർണായക വിധി; എംഎൽഎമാരുടെ രാജി സ്വീകരിക്കേണ്ടി വന്നാൽ കുമാരസ്വാമി സർക്കാർ നിലംപതിക്കുമെന്ന് ഉറപ്പായി\nJuly 17, 2019 | 11:08 AM IST | Permalink\nന്യൂഡൽഹി: കർണാടകത്തിലെ രാഷ്ട്രീയ പ്രതിസന്ധി മൂർച്ഛിക്കുന്നതിനിടെ സുപ്രീംകോടതിയുടെ നിർണായക വിധി പുറത്തുവന്നു. കർണാടകയിലെ വിമത എം എൽ എമാരുടെ രാജിക്കാര്യത്തിൽ സ്പീക്കർക്ക് തീരുമാനമെടുക്കാമെന്ന് സുപ്രീം കോടതി വ്യക്തമാക്കി. ഇക്കാര്യത്തിൽ സമയപരിധിയില്ലെന്നും സുപ്രീം കോടതി വിഷയത്തിൽ ഇടപെടില്ലെന്നും സുപ്രീം കോടതി ചീഫ് ജസ്റ്റിസ് രഞ്ജൻ ഗൊഗോയ് അധ്യക്ഷനായ ബെഞ്ച് പറഞ്ഞു.\nസ്പീക്കറുടെ അധികാര പരിധിയിൽ ഇടപെടാനാകില്ലെന്ന് വ്യക്തമാക്കിയാണ് കോടതി ഉത്തരവ് പുറപ്പെടുവിച്ചത്. അതേസമയം വിമത എംഎ‍ൽഎമാർ സഭാസമ്മേളനത്തിൽ പങ്കെടുക്കണമെന്ന് പറയാൻ സ്പീക്കർക്ക് കഴിയില്ലെന്നും സുപ്രീം കോടതി വ്യക്തമാക്കി. എംഎ‍ൽഎമാരുടെ രാജിക്കാര്യത്തിൽ സ്പീക്കർക്ക് തീരുമാനമെടുക്കാമെന്നും, പ്രസ്തുത തീരുമാനം തങ്ങൾക്ക് മുന്നിൽ എത്തുമ്പോൾ വിശദമായി പരിശോധിക്കാമെന്നും സുപ്രീം കോടതി പറഞ്ഞു.\nകേസുമായി ബന്ധപ്പെട്ട ഭരണഘടനാ വിഷയങ്ങൾ കൂടുതൽ പരിശോധിക്കേണ്ടതുണ്ടെന്നും, എന്നാൽ അത് പിന്നീട് തീരുമാനിക്കാമെന്നും കോടതി വ്യക്തമാക്കി.അതേസമയം, രാജി സ്വീകരിക്കണമെന്നോ അരുതെന്നോ നിർദ്ദേശിക്കാൻ നിയമനിർമ്മാണ സഭയ്ക്കു മേൽ സുപ്രീം കോടതിക്കും അധികാരമില്ലെന്ന് വ്യക്തമായതോടെ കർണാടക രാഷ്ട്രീയം ഏതാണ്ട് ക്ലൈമാക്‌സിലേക്ക് അടുക്കുന്നുവെന്ന് വ്യക്തമായി.\nഅയോഗ്യതാ സമ്മർദ്ദം ചെലുത്തി അംഗങ്ങളെ തിരിച്ചെത്തിക്കാൻ കോൺഗ്രസ് നേരത്തേ ശ്രമം നടത്തിയിരുന്നെങ്കിലും ഫലിച്ചില്ല. രാജിവച്ചവരെ മാറ്റിനിറുത്തിയാൽ ഭരണപക്ഷത്ത് അംഗബലം നൂറും രണ്ട് സ്വതന്ത്രരുടെ പിന്തുണയോടെ ബിജെപിയുടെ ബലം നൂറ്റിയേഴുമാകും. ഇതോടെ വ്യാഴാഴ്ച നടക്കുന്ന വിശ്വാസ വോട്ടെടുപ്പിൽ കുമാരസ്വാമി സർക്കാർ താഴെ വീഴുമെന്നാണ് കരുതുന്നത്.\nരാജിക്കത്ത സ്വീകരിക്കാത്ത സ്പീക്കറുടെ നടപടിക്കെതിരെയാണ് വിമത എംഎൽഎമാർ കോടതിയെ സമീപച്ചത്. അയോഗ്യരാക്കാൻ കാരണമില്ലെന്നും രാജിയിൽ നിശ്ചിത സമയത്തിനകം തീരുമാനമെടുക്കാൻ സ്പീക്കറോട് നിർദ്ദേശിക്കണമെന്നും എംഎൽഎമാർക്ക് വേണ്ടി ഹാജരായ അഭിഭാഷകൻ മുകൾ റോഹത്ഗി ആവശ്യപ്പെട്ടിരുന്നു. കൂറുമാറ്റ് നിയമപ്രകാരം അയോഗ്യരാക്കപ്പെടുന്നത് ഒഴിവാക്കാനാണ് രാജി എന്ന് സ്പീക്കർക്ക് വേണ്ടി വാദിച്ച അഭിഷേക് സിങ്വി അറിയിച്ചു. വിഷയത്തിൽ ഇടക്കാല ഉത്തരവാണ് സുപ്രീം കോടതി പുറപ്പെടുവിച്ചത്. ഇനി സ്പീക്കറുടെ തീരുമാനം എന്ത് എന്നുള്ളതാണ് ഇനി എല്ലാവരും ഉറ്റുനോക്കുന്നത്.\nരാഷ്ട്രീയ പ്രതിസന്ധി തുടരുന്നതിനിടയിൽ റിസോർട്ടിൽ കഴിയുന്ന എംഎൽഎമാർക്കൊപ്പം ബിജെപി സംസ്ഥാന അധ്യക്ഷനും പ്രതിപക്ഷ നേതാവുമായ ബി.എസ്.യെഡിയൂരപ്പ ക്രിക്കറ്റ് കളിക്കുന്ന ദൃശ്യങ്ങൾ പുറത്തുവന്നിരുന്നു. വിമതരെ അനുനയിപ്പിക്കാനാകാതെ കോൺഗ്രസ് ദൾ നേതൃത്വം ഏറെ സമ്മർദത്തിലായിരിക്കുമ്പോഴാണു യെലഹങ്കയിലെ റമദാ ഹോട്ടലിൽ നേതാക്കളും എംഎൽഎമാരും കായികവിനോദങ്ങളിൽ മുഴുകി സമയം ചെലവഴിക്കുന്നത്. വിശ്വാസവോട്ടെടുപ്പിൽ കോൺഗ്രസ്ദൾ സഖ്യം പരാജയപ്പെടുമെന്ന് ഏതാണ്ട് ഉറപ്പായതോടെ സർക്കാർ രൂപീകരിക്കാമെന്ന ആത്മവിശ്വാസത്തിലാണു ബിജെപി. വിമതരുടെ രാജി അംഗീകരിച്ചാൽ 107 പേരുടെ പിന്തുണയുമായി ബിജെപിയാകും സഭയിലെ ഏറ്റവും വലിയ ഒറ്റക്കക്ഷി.


ക്രീമീ പൊട്ടെറ്റോ സാലഡ്\nഉരുളക്കിഴങ്ങും മയണൈസും ചേർത്ത് ക്രീമീ പൊട്ടെറ്റോ സാലഡ് തയ്യാറാക്കുന്ന വിധമാണ് താഴെ നൽകിയിരിക്കുന്നത്.\nഉരുളക്കിഴങ്ങ് – ആറെണ്ണം\nമയണൈസ്- അര കപ്പ്\nസിഡർ വിനെഗർ- 1 ടേബിൾ സ്പൂൺ\nയെല്ലോ മസ്റ്റാർഡ്- 1 ടേബൾ സ്പൂൺ\nകുരുമുളകുപൊടി- കാൽ ടീസ്പൂൺ\nസെലറി കഷ്ണങ്ങളാക്കിയത്- 1 കപ്പ്\nഉള്ളി കഷ്ണങ്ങളാക്കിയത്- അരകപ്പ്\nപുഴുങ്ങിയ മുട്ട കഷ്ണങ്ങളാക്കിയത്-4എണ്ണം\nആവശ്യത്തിന് വെള്ളവും ഉപ്പും ചേർത്ത് ഉരുളക്കിഴങ്ങ് വേവിക്കുക. വെന്തതിനു ശേഷം വെള്ളം വാർത്തെടുത്ത് തണുക്കാൻ വെക്കാം. ഇതിനു ശേഷം ഉരുളക്കിഴങ്ങ് ചെറിയ കഷ്ണങ്ങളാക്കുക. ഇനി മയണൈസും വിനാഗിരിയും യെല്ലോ മസ്റ്റാർഡും ഉപ്പും കുരുമുളകുപൊടിയും നന്നായി മിക്സ് ചെയ്യുക. ഇതിലേക്ക് ഉരുളക്കിഴങ്ങും സെലറിയും ഉള്ളിയും ചേർത്ത് ഇളക്കുക. ഇനി കഷ്ണങ്ങളാക്കിയ മുട്ട ചേർത്ത് ഇളക്കുക. ഫ്രിഡ്ജിൽ വച്ച് നന്നായി തണുപ്പിച്ച് ഉപയോഗിക്കാം.


സൗദി പൗരന് ഇടപെട്ടു; ജയില് മോചിതനായി പ്രവാസി മലയാളി saudi-citizen-intervenes-expatriate-malayalee-released-from-jail\nHome Uncategorized സൗദി പൗരന് ഇടപെട്ടു; ജയില് മോചിതനായി പ്രവാസി മലയാളി\nസൗദി പൗരന് ഇടപെട്ടു; ജയില് മോചിതനായി പ്രവാസി മലയാളി\nറിയാദ്: സൗദി അറേബ്യയിലെ വാദിദവാസിറില് ജയിലിലായിരുന്ന മലയാളി യുവാവ് മോചിതനായി. സൗദി പൗരന്റെ കാരുണ്യപരമായ ഇടപെടലിനെ തുടര്‍ന്നാണ് ജയില് മോചിതനായത്. മലപ്പുറം തിരുന്നാവായ ഇടക്കുളം സ്വദേശി ചെറുപറമ്പില് നൗഫലിനാണ് ജീവിതം തിരിച്ചുകിട്ടിയത്.\nഒന്നരവര്‍ഷമായി ജയിലിലായിരുന്നു അദ്ദേഹം. വാഹനാപകട കേസിലായിരുന്നു അദ്ദേഹം ജയിലിലായത്. 2019 ഓഗസ്റ്റിലായിരുന്നു വാഹനാപകടം. ഏഴു സ്വദേശി വനിതകളെയും കൊണ്ട് യാത്ര ചെയ്യുകയായിരുന്ന വാഹനം നിയന്ത്രണം വിട്ടു മറിഞ്ഞുണ്ടായ അപകടത്തില് ഒരു സ്ത്രീ മരണപ്പെടുകയും മറ്റുള്ളവര്‍ക്ക് സാരമായ പരിക്കേല്‍ക്കുകയും ചെയ്തിരുന്നു. വാഹനം ഓടിച്ചിരുന്ന നൗഫല് പരിക്കേല്‍ക്കാതെ രക്ഷപ്പെട്ടെങ്കിലും സൗദി ട്രാഫിക് നിയമ പ്രകാരം ജയിലിലാവുകയായിരുന്നു.\nവാഹനത്തിന് ഇന്‍ഷുറന്‍സ് ഇല്ലായിരുന്നു. പിഴയടയ്ക്കാന് ഇല്ലാത്തതിനെ തുടര്‍ന്ന് ഇന്ത്യന് സോഷ്യല് ഫോറം ഇടപെടുകയായിരുന്നു. ഇതിനിടെ സംഘടന സ്വദേശി പൗരന്മാരെ കാര്യങ്ങള് ബോധിപ്പിക്കുകയും പ്രദേശത്തെ പൗരപ്രമുഖരുടെ സഹായത്തോടെ മരിച്ച സ്ത്രീയുടെ ബന്ധുക്കളെ നേരില് കണ്ട് നഷ്ടപരിഹാരത്തുക കുറയ്ക്കാന് ശ്രമങ്ങള് നടത്തുകയും ചെയ്യുകയായിരുന്നു. ഒടുവില് നഷ്ടപരിഹാരം 60,000 റിയാലായി കുറയ്ക്കാന് കുടുംബം തയ്യാറാവുകയായിരുന്നു.\nപ്രദേശത്തെ ഒരു സൗദി പൗരന് ഇതില് 45,000 റിയാല് നല്‍കിയതാണ് വഴിത്തിരിവായത്. നൗഫലിന്റെ സഹോദരി ഭര്‍ത്താവും സോഷ്യല് ഫോറം വെല്‍ഫെയര് വിഭാഗവും ബാക്കി തുകയായ 15,000 റിയാല് കണ്ടെത്തുകയും അത് കുടുംബത്തിന് നല്‍കി കേസ് ഒത്തുതീര്‍പ്പാക്കുകയുമായിരുന്നു.\nPrevious articleമത്സരവേദിയുടെ പരിസരത്ത് അബോധാവസ്ഥയിലായി; ഖത്തര് റാലി താരം ശൈഖ് ഹമദ് ഈദ് അല്‍താനി മരിച്ചു


വീഡിയോയില് കൂട്ടിച്ചേര്‍ക്കലുകളുണ്ടെന്ന് കളക്ടറുടെ റിപ്പോര്‍ട്ട്; എം.കെ രാഘവനെതിരായ ആരോപണം പൊളിയുന്നു – Chandrika Daily\nBy Guest Friday April 5, 2019 15:42 pm\nവീഡിയോയില് കൂട്ടിച്ചേര്‍ക്കലുകളുണ്ടെന്ന് കളക്ടറുടെ റിപ്പോര്‍ട്ട്; എം.കെ രാഘവനെതിരായ ആരോപണം പൊളിയുന്നു\nകോഴിക്കോട്: ഒളിക്യാമറ ഓപ്പറേഷനില് സിപിഎം ജില്ലാ നേതൃത്വത്തിന്റെ പങ്ക് പുറത്തുവിടുമെന്ന് എം.കെ രാഘവന് എംപി. സംഘത്തെ കൊണ്ടുവന്നതും താമസിപ്പിച്ചതും സി.പി.എമ്മാണ്. അതിന്റെ തെളിവുകള് ഉടന് പുറത്തുവിടുമെന്നും രാഘവന്…\nകോഴിക്കോട്: ഒളിക്യാമറ ഓപ്പറേഷനില് സിപിഎം ജില്ലാ നേതൃത്വത്തിന്റെ പങ്ക് പുറത്തുവിടുമെന്ന് എം.കെ രാഘവന് എംപി. സംഘത്തെ കൊണ്ടുവന്നതും താമസിപ്പിച്ചതും സി.പി.എമ്മാണ്. അതിന്റെ തെളിവുകള് ഉടന് പുറത്തുവിടുമെന്നും രാഘവന് പറഞ്ഞു.\nയു.ഡി.എഫ്. സ്ഥാനാര്‍ഥി എ.കെ. രാഘവന് ഉള്‍പെട്ട ഒളികാമറ ദൃശ്യങ്ങളില്\nസംശയം പ്രകടിപ്പിച്ച് കളക്ടറുടെ പ്രാഥമിക റിപ്പോര്‍ട്ട് രാവിലെ പുറത്തുവന്നിരുന്നു. രാഘവനെതിരായ വീഡിയോ ദൃശ്യങ്ങളില് നിരവധി തവണ കൂട്ടിച്ചേര്‍ക്കലുകളും എഡിറ്റിംഗും നടന്നിട്ടുള്ളതായി സംശയിക്കുന്നുവെന്നാണ് കലക്ടര് സാംബശിവ റാവു മുഖ്യ തെരഞ്ഞെടുപ്പ് ഓഫീസര്‍ക്ക് നല്‍കിയിരിക്കുന്ന റിപ്പോര്‍ട്ട്.\nഅതിനാല് നിലവിലെ സാഹചര്യത്തില് ഒരു തീരുമാനത്തിലെത്താന് സാധിക്കില്ലെന്ന് റിപ്പോര്‍ട്ടില് പറയുന്നു. വീഡിയോയുടെ ആധികാരികത സംബന്ധിച്ച് നിഗമനത്തിലെത്താന് കൂടുതല് സമയം ആവശ്യമാണെന്ന് മുഖ്യ തെരഞ്ഞെടുപ്പ് ഓഫീസര്‍ക്ക് നല്‍കിയ റിപ്പോര്‍ട്ടില് കലക്ടര് പറയുന്നുണ്ട്.\nകഴിഞ്ഞ ദിവസമാണ് ഒരു ഹിന്ദി മാധ്യമം എം കെ രാഘവനെതിരായ ഒളിക്യാമറ ദൃശ്യങ്ങള് പുറത്ത് വന്നത്. ഒരു വിദേശ കമ്പനിക്ക് കോഴിക്കോട് വസ്തു വാങ്ങാന് സഹായിക്കണമെന്നും അതിന് പ്രത്യുപകാരമായി അഞ്ചു കോടി നല്‍കാമെന്ന് കമ്പനി പ്രതിനിധികള് വാഗ്ദാനം ചെയ്യുന്നതുമായിരുന്നു വീഡിയോ.\nഎന്നാല് വീഡിയോയില് പറയുന്ന കഥകള് തുടക്കം മുതല് തന്നെ വിശ്വാസയോഗ്യമല്ലാത്തതായിരുന്നു. പണം മുടക്കാന് തയ്യാറായ വിദേശ കമ്പനിക്ക് നഗരത്തില് വസ്തു വാങ്ങാന് എന്തിനാണ് അഞ്ച് കോടി നല്‍കി സ്ഥലം എം പിയുടെ സഹായം ആവശ്യമായി വരുന്നതെന്ന് സംശയം തുടക്കത്തില് തന്നെ ഉയര്‍ന്നിരുന്നു.\nകെട്ടുകഥയ്ക്ക് സമാനമായ കാര്യങ്ങളായിരുന്നു ദൃശ്യങ്ങളില് ഉണ്ടായിരുന്നത്. വസ്തു വാങ്ങാന് എന്തിനാണ് എം പിയുടെ സഹായം എന്ന് വിശ്വാസയോഗ്യമായ വിശദീകരണമില്ല. ഇടപാട് നടന്നിട്ടില്ല. എം പി അല്ല വസ്തുവിന്റെ ബ്രോക്കര് എന്നിരിക്കെ എന്തിനാണ് എംപിക്ക് ബ്രോക്കര് കോഴ എന്നതും സംഭാഷണങ്ങളില് വ്യക്തമല്ല. ഇതോടെ വീഡിയോയുടെ ആധികാരികത പരിശോധിക്കാനും വ്യാജ പ്രചരണത്തിനെതിരെ ശക്തമായ നിയമനടപടി സ്വീകരിക്കാനും ഒരുങ്ങുകയാണ് എം കെ രാഘവനും യു ഡി എഫ് നേതൃത്വവും.\nCategories: Culture, More, News, Views Tags: 2019 Loksabha, general election 2019, kozhikode, mk Raghavan mp


കോവിഡ് കാല ക്ഷാമം മുതലെടുത്ത് അനധികൃത റിക്രൂട്ടിങ് ഒാഫിസുകൾ | Madhyamam\nHomechevron_rightGulfchevron_rightKuwaitchevron_rightകോവിഡ് കാല ക്ഷാമം...\ndate_range 22 Nov 2020 3:44 AM GMT\nകോവിഡ് കാല ക്ഷാമം മുതലെടുത്ത് അനധികൃത റിക്രൂട്ടിങ് ഒാഫിസുകൾ\nതൊഴിലാളിക്ക് കൊടുക്കുന്നതിെൻറ നാലിരട്ടി വീട്ടുകാരിൽനിന്ന് വാങ്ങുന്നു\nകുവൈത്ത് സിറ്റി: കോവിഡ് കാല ക്ഷാമം മുതലെടുത്ത് കുവൈത്തിലെ അനധികൃത ഗാർഹികത്തൊഴിലാളി റിക്രൂട്ടിങ് ഒാഫിസുകൾ. റിക്രൂട്ട്മെൻറ് നിലച്ചിരിക്കുകയും അവധിക്ക് നാട്ടിൽ പോയ തൊഴിലാളികൾ തിരിച്ചുവരാൻ കഴിയാതിരിക്കുകയും ചെയ്തതോടെ ഉടലെടുത്ത ക്ഷാമം ആണ് ചൂഷണത്തിന് ഉപയോഗിക്കുന്നത്. സ്പോൺസർമാരിൽനിന്ന് ഒളിച്ചോടാൻ പ്രേരിപ്പിച്ച് മറിച്ചുവിൽക്കുകയാണ് ഇത്തരം ഒാഫിസുകൾ. ദിവസ വേതനത്തിനും മണിക്കൂർ അടിസ്ഥാനത്തിലും ജോലിയെടുപ്പിക്കുന്നു. ഇത് നിയമവിരുദ്ധമാണ്. വൻ തുകയാണ് ഒാഫിസുകൾ വാങ്ങുന്നത്. വീട്ടുടമസ്ഥരിൽനിന്ന് 300 മുതൽ 400 ദീനാർ വരെ മാസം വാങ്ങുന്നതായി റിപ്പോർട്ടുണ്ട്. എന്നാൽ, ഇതിെൻറ നാലിലൊന്ന് മാത്രമേ തൊഴിലാളികൾക്ക് നൽകുന്നുള്ളൂ.\nഅവധിക്ക് പോയ ഗാർഹികത്തൊഴിലാളികളെ തിരിച്ചുകൊണ്ടുവരാൻ സർക്കാർ പ്രാരംഭ നടപടികൾ ആരംഭിച്ചിട്ടുണ്ട്. ആദ്യഘട്ടമായി ഒാൺലൈൻ രജിസ്ട്രേഷൻ നടത്തും. തൊഴിലാളികളെ തിരിച്ചെത്തിക്കേണ്ട സ്പോൺസർമാർ ഒാൺലൈനായി രജിസ്റ്റർ ചെയ്യണം. വിമാന ടിക്കറ്റിെൻറയും രണ്ടാഴ്ചത്തെ ഹോട്ടൽ ക്വാറൻറീനിെൻറയും ചെലവ് സ്പോൺസർ വഹിക്കണം. ചെലവ് എത്ര വരുമെന്ന് അന്തിമ തീരുമാനം എത്തിയിട്ടില്ല. 600 മുതൽ 700 ദീനാർ വരെയാണ് സ്വകാര്യ ഏജൻസികൾ സർക്കാറിന് മുന്നിൽ വെച്ച പാക്കേജ്. ഇത് അധികമാണെന്ന വിമർശനം ഉയരുന്നുണ്ട്. അതുകൊണ്ടുതന്നെ അന്തിമ നിരക്കിൽ അൽപം കുറവ് വരുമെന്ന പ്രതീക്ഷയുണ്ട്. പി.സി.ആർ പരിശോധന സർക്കാർ ചെലവിൽ നടത്തും.\nആരോഗ്യ മന്ത്രാലയം, വ്യോമയാന വകുപ്പ്, ആഭ്യന്തര മന്ത്രാലയം, മാൻപവർ അതോറിറ്റി എന്നിവ ചേർന്നാണ് തൊഴിലാളികളുടെ മടങ്ങിവരവിന് പദ്ധതി തയാറാക്കുക. അടുത്തയാഴ്ചയോടെ വരവ് തുടങ്ങുമെന്നാണ് സൂചന. പ്രതിദിനം 600 വരെ തൊഴിലാളികളെയാണ് എത്തിക്കുക. നാട്ടിൽ കുടുങ്ങിയ 80,000ത്തോളം വീട്ടുജോലിക്കാരെ തിരിച്ചെത്തിക്കാൻ നാലുമാസത്തിലേറെ വേണ്ടിവരും. അതുവരെ അനധികൃത ഏജൻസികളുടെ ചൂഷണം തുടരും.\nTAGS:Unauthorized recruitment offices Covid gulf


ഖത്തറില് ഇന്ന് 498 പേര്‍ക്ക് കൊവിഡ്; 701 പേര് രോഗമുക്തരായി |COVID-19: No new deaths, 498 new cases and 701 recoveries in Qatar on Saturday\nHome Gulf Qatar ഖത്തറില് ഇന്ന് 498 പേര്‍ക്ക് കൊവിഡ്; 701 പേര് രോഗമുക്തരായി\nഖത്തറില് ഇന്ന് 498 പേര്‍ക്ക് കൊവിഡ്; 701 പേര് രോഗമുക്തരായി\nJuly 11, 2020, 1:21 pm\nദോഹ: ഖത്തറില് ഇന്ന് 498 പേര്‍ക്ക് കൂടി കൊവിഡ് സ്ഥിരീകരിച്ചു. ഇതോടെ രാജ്യത്ത് ആകെ വൈറസ് ബാധിതരുടെ എണ്ണം 1,03,128 ആയി. കഴിഞ്ഞ 24 മണിക്കൂറിനിടെ 701 പേരാണ് രോഗമുക്തരായത്. ഇതോടെ ആകെ രോഗം സുഖപ്പെട്ടവരുടെ എണ്ണം 98,934 ആയി.\nഖത്തറില് നിലവില് ചികിത്സയില് കഴിയുന്നത് 4,049 പേരാണ്. 661 പേര് വിവിധ ആശുപത്രികളില് ചികിത്സയില് കഴിയുന്നു. 141 പേര് തീവ്രപരിചരണ വിഭാഗത്തിലാണ്.\nLatest update on Coronavirus in Qatar#سلامتك_هي_سلامتي #YourSafetyIsMySafety pic.twitter.com/ZntncytL41\n— وزارة الصحة العامة (@MOPHQatar) July 11, 2020\nPrevious articleകുവൈത്തില് 478 പേര്‍ക്ക് കൊവിഡ്; മൂന്ന് മരണം\nNext articleകൊവിഡ് മുക്തനായ തൃശൂര് സ്വദേശി റാസല്‍ഖൈമയില് വീണ്ടും കൊവിഡ് ബാധിച്ച് മരിച്ചു


തൊഴില്‍രഹിതനായ യുവാവ് ഹരിയാന മുഖ്യമന്ത്രിയുടെ ചെകിട്ടത്തടിച്ചു - India News 24\nതൊഴില്‍രഹിതനായ യുവാവ് ഹരിയാന മുഖ്യമന്ത്രിയുടെ ചെകിട്ടത്തടിച്ചു\nPosted on February 2, 2014 by PradeepMM\nപാനിപ്പട്ട്: തൊഴില്‍രഹിതനായ യുവാവ് ഹരിയാന മുഖ്യമന്ത്രി ഭൂപീന്ദര് സിംഗ് ഹൂഡയുടെ ചെകിട്ടത്തടിച്ചു. മുഖ്യമന്ത്രി റോഡ്ഷോ നടത്തവേ ആയിരക്കണക്കിന് ആള്‍ക്കാരുടെ കണ്മുന്നിലായിരുന്നു സംഭവം. യുവാവിനെ പോലീസ് അറസ്റ്റ് ചെയ്തു.\nപാനിപ്പട്ടിലൂടെ തുറന്ന വാഹനത്തില് സഞ്ചരിക്കുകയായിരുന്നു മുഖ്യമന്ത്രി. സുരക്ഷാ ഉദ്യോഗസ്ഥരുടെ കണ്ണുവെട്ടിച്ച് വാഹനത്തിന് സമീപം എത്തിയ യുവാവ് എല്ലാവരും നോക്കിനില്‍ക്കെ മുഖ്യമന്ത്രിയുടെ ചെകിട്ടത്ത് ആഞ്ഞടിച്ചു.\nകമാല് മുഖിജ എന്നാണ് യുവാവിന്‍റെ പേരെന്ന് റിപ്പോര്‍ട്ടുകള് പറയുന്നു. തൊഴില്‍രഹിതനായ ഇയാള് ആ ദേഷ്യം പ്രകടിപ്പിക്കാനാണ് മുഖ്യമന്ത്രിയെ തല്ലിയതെന്നാണ് സൂചന.\nഇസഡ് കാറ്റഗറി സുരക്ഷയുള്ള മുഖ്യമന്ത്രിയാണ് ഹൂഡ. അദ്ദേഹത്തിന് ഏര്‍പ്പെടുത്തിയിട്ടുള്ള സുരക്ഷാസംവിധാനത്തിലെ പാളിച്ചയും ഈ സംഭവത്തോടെ തുറന്നുകാട്ടപ്പെട്ടു.


'കെ.എം ഷാജിയുടെ വര്‍ഗീയ പ്രചാരണം?'; വിധിക്ക് ആസ്പദമായ ലഘുലേഖ ഇതാണ്\n‘കെ.എം ഷാജിയുടെ വര്‍ഗീയ പ്രചാരണം?’; വിധിക്ക് ആസ്പദമായ ലഘുലേഖ ഇതാണ്\nBy : 24 Web Desk November 9, 2018 comments\nഅഴീക്കോട് എംഎല്‍എയായിരുന്ന കെ.എം ഷാജിയെ അയോഗ്യനാക്കിയ ഹൈക്കോടതി വിധിക്ക് ആസ്പദമായ ലഘുലേഖയാണിത്. 2016 നിയമസഭാ തെരഞ്ഞെടുപ്പിന്റെ ഭാഗമായി മുസ്ലീം ലീഗ് സ്ഥാനാര്‍ത്ഥി കെ.എം ഷാജി വര്‍ഗീയ പ്രചാരണം നടത്തിയെന്ന് ബോധ്യപ്പെട്ടതോടെയാണ് ഹൈക്കോടതി ഇന്ന് വിധി പറഞ്ഞത്. ആറ് വര്‍ഷത്തേക്ക് കെ.എം ഷാജിയെ ഹൈക്കോടതി അയോഗ്യനാക്കുകയും ചെയ്തിട്ടുണ്ട്. കെ.എം ഷാജിയുടെ എതിര്‍സ്ഥാനാര്‍ത്ഥിയായിരുന്ന എല്‍ഡിഎഫിന്റെ എം.വി നികേഷ് കുമാര് നല്‍കിയ പരാതിയിലാണ് ഹൈക്കോടതി വിധി പറഞ്ഞത്. നിയമസഭാ തെരഞ്ഞെടുപ്പ് പ്രചാരണത്തിന് വര്‍ഗീയ ചേരിതിരിവ് ഉണ്ടാക്കുന്ന പരാമര്‍ശങ്ങളടങ്ങിയ ലഘുലേഖ വിതരണം ചെയ്തതാണ് പ്രശ്‌നങ്ങള്‍ക്ക് കാരണമായത്. വിവാദ ലഘുലേഖയിലെ ഉള്ളടക്കം ഇങ്ങനെയായിരുന്നു.\n“കാരുണ്യവാനായ അല്ലാഹുവിന്‍റെ അടുക്കൽ അമുസ്ലീങ്ങൾക്ക് സ്ഥാനമില്ല. അന്ത്യനാളിൽ അവൻ സിറാത്തിന്‍റെ പാലം ഒരിക്കലും കടക്കുകയില്ല. അവർ ചെകുത്താന്‍റെ കൂടെ അന്തിയുറങ്ങേണ്ടവരാണ്. അഞ്ചുനേരം നമസ്കരിച്ച് നമ്മൾക്കു വേണ്ടി കാവൽ തേടുന്ന ഒരു മുഹ്‍മിനായ കെ.മുഹമ്മദ് ഷാജി എന്ന കെ.എം.ഷാജി വിജയിക്കാൻ എല്ലാ മുഹ്‍മിനുകളും അല്ലാഹുവിനോട് പ്രാർത്ഥിക്ക”\n“സത്യവിശ്വാസികളേ, ഒരു അധര്‍മ്മകാരി വല്ല വാര്‍ത്തയും കൊണ്ട് നിങ്ങളുടെ അടുത്ത് വന്നാല് നിങ്ങളതിനെപ്പറ്റി വ്യക്തമായി അന്വേഷിച്ചറിയണം. അറിയാതെ ഏതെങ്കിലും ഒരു ജനതയ്ക്ക് നിങ്ങള് ആപത്തുവരുത്തുകയും, എന്നിട്ട് ആ ചെയ്തതിന്റെ പേരില് നിങ്ങള് ഖേദക്കാരായിത്തീരുകയും ചെയ്യാതിരിക്കാന് വേണ്ടി”\nഎന്ന ഖുറാൻ വചനവും ലഘുലേഖയ്ക്ക് ഒപ്പമുണ്ടായിരുന്നു.\nവർഗ്ഗീയപരാമർശങ്ങളുള്ള ഈ ലഘുലേഖ ഇന്ത്യന് ഓവര്‍സീസ് കോണ്‍ഗ്രസ് കണ്ണൂർ ജില്ലാക്കമ്മറ്റിയുടെ പേരിലായിരുന്നു പുറത്തിറക്കിയത്. ഇത് യുഡിഎഫ് അച്ചടിച്ചിറക്കിയതല്ല എന്ന കെഎം ഷാജിയുടെ വാദം അദ്ദേഹത്തിന് ഹൈക്കോടതിയിൽ തെളിയിക്കാനായില്ല. എൽഡിഎഫിന്‍റെ പരാതിപ്രകാരം യുഡിഎഫ് പ്രവർത്തകരിൽ നിന്നായിരുന്നു കഴിഞ്ഞ നിയമസഭാ തെരഞ്ഞെടുപ്പുകാലത്ത് തെരഞ്ഞെടുപ്പു കമ്മീഷന് ഉദ്യോഗസ്ഥർ ഈ ലഘുലേഖ പിടിച്ചെടുത്തത്.


പ്രീമിയർ ലീഗിൽ കോണിയും പാമ്പും കളി, നിർണായക ജയവുമായി ബോർമൗത്തും വില്ലയും | Fanport | Premier League News Malayalam\nHome Football Premier League പ്രീമിയർ ലീഗിൽ കോണിയും പാമ്പും കളി, നിർണായക ജയവുമായി ബോർമൗത്തും വില്ലയും\nപ്രീമിയർ ലീഗിൽ കോണിയും പാമ്പും കളി, നിർണായക ജയവുമായി ബോർമൗത്തും വില്ലയും\nപ്രീമിയർ ലീഗിലെ തരം താഴ്‌ത്തൽ ഒഴിവാക്കാനുള്ള പോരാട്ടം കടക്കുന്നു.7ലധികം ടീമുകൾ തരം താഴ്‌ത്തൽ ഒഴിവാക്കാൻ മത്സരിക്കുമ്പോൾ പോയിന്റ് ടേബിളിൽ കോണിയും പാമ്പും കളികൾക്ക് ആണ് ഓരോ ആഴ്ചയും പ്രീമിയർ ലീഗ് സാക്ഷിയാകുന്നത്. കഴിഞ്ഞ കുറേ മത്സരങ്ങളിൽ തുടർച്ചയായി തോൽവി വഴങ്ങിയ ബോർമൗത്ത് ഇന്ന് ബ്രൈറ്റനെതിരെ നിർണായക ജയം കണ്ടു. ഒന്നിനെതിരെ3ഗോളുകൾക്ക് ബ്രൈറ്റനെതിരെ ജയം കണ്ടത് സമ്മർദത്തിലുള്ള പരിശീലകൻ എഡി ഹൗവിനും വലിയ ആശ്വാസമായി. 36 മിനിറ്റിൽ ഹാരി വിൽസനിലൂടെ മുന്നിലെത്തിയ ബോർമൗത്ത് 41 മിനിറ്റിൽ ഗ്രോസിന്റെ സെൽഫ് ഗോളിൽ ലീഡ് ഉയർത്തി. രണ്ടാം പകുതിയിൽ 74 മിനിറ്റിൽ സെപ്റ്റംബറിനു ശേഷം തന്റെ ആദ്യ ഗോൾ കണ്ടത്തിയ കലോം വിൽസൺ അവർക്ക് ജയം ഉറപ്പിച്ച മൂന്നാം ഗോൾ സമ്മാനിച്ചു.\n81 മത്തെ മിനിറ്റിൽ ആരോൺ മോയിലൂടെ ഒരു ഗോൾ ബ്രൈറ്റൻ മടക്കിയെങ്കിലും അനിവാര്യമായ പരാജയം ഒഴിവാക്കാൻ ആയില്ല. ജയത്തോടെ 19 ൽ നിന്ന് 18 സ്ഥാനത്തേക്ക് കയറാൻ 23 പോയിന്റ് ഉള്ള ബോർമൗത്തിനു ആയി. അതേസമയം 25 പോയിന്റ് ഉള്ള ബ്രൈറ്റൻ നിലവിൽ 15 സ്ഥാനത്ത് ആണ്. അതേസമയം അതിനാടകീയമായ ജയം ആണ് വാട്ട്ഫോർഡിനു എതിരെ ആസ്റ്റൻ വില്ല സ്വന്തമാക്കിയത്. സമീപകാലത്ത് മികച്ച ഫോമിലുള്ള വാട്ട്ഫോർഡ് ആണ് മത്സരത്തിൽ ആദ്യം മുന്നിൽ എത്തിയത്. ആദ്യ പകുതിയിൽ 38 മിനിറ്റിൽ ഹെഡറിലൂടെ ഗോൾ കണ്ടത്തിയ ക്യാപ്റ്റൻ ട്രോയി ഡീനി അവർക്ക് നിർണായക ലീഡ് സമ്മാനിച്ചു. എന്നാൽ സ്വന്തം കാണികൾക്ക് മുന്നിൽ വില്ല പാർക്കിൽ ഉണർന്നു കളിക്കുന്ന ആസ്റ്റൻ വില്ലയെ ആണ് മത്സരത്തിന്റെ രണ്ടാം പകുതിയിൽ കണ്ടത്.\nഇതിനിടയിൽ പ്രതിരോധനിര താരം മിൻസ് രണ്ടാം മഞ്ഞ കാർഡിൽ നിന്നും രക്ഷപ്പെട്ടതും വില്ലക്ക് തുണയായി. വില്ലയുടെ തുടർച്ചയായ ശ്രമങ്ങൾക്ക് ഫലമായി 68 മിനിറ്റിൽ ബ്രസീലിയൻ താരം ഡഗ്ളസ് ലൂയിസ് ആണ് അവരെ മത്സരത്തിൽ ഒപ്പമെത്തിച്ചത്. തുടർന്നു ജയത്തിനായി സർവ്വം മറന്ന് കളിക്കുന്ന വില്ലയെ ആണ് മത്സരത്തിൽ കണ്ടത്. അതിന്റെ ഫലമായി മത്സരത്തിലെ അവസാനനിമിഷം മിൻസിലൂടെ അവർ വിജയഗോളും സ്വന്തമാക്കി. 95 മിനിറ്റിൽ എസ്രിയുടെ ഷോട്ട് മിൻസിന്റെ കാലിൽ തട്ടി നെറ്റിൽ പതിക്കുക ആയിരുന്നു. ഈ ജയത്തോടെ 25 പോയിന്റുമായി വില്ല 16 സ്ഥാനത്തേക്കു ഉയർന്നു. അതേസമയം പുതിയ പിയേഴ്‌സണ് കീഴിൽ കുറെ മത്സരങ്ങൾക്ക് ശേഷമുള്ള ആദ്യ തോൽവി വാട്ട്ഫോഡിനെ 19 സ്ഥാനത്തേക്ക് തള്ളി. നിലവിൽ 23 പോയിന്റുകൾ ആണ് വാട്ട്ഫോഡിനു ഉള്ളത്.\nPrevious articleപത്ത് പേരായി ചുരുങ്ങിയിട്ടും ചെൽസിയെ സമനിലയിൽ തളച്ച് ആഴ്‌സണൽ\nNext articleഎവർട്ടനു എതിരെ 90 മിനിറ്റിനു ശേഷം രണ്ട് ഗോളുകൾ തിരിച്ചടിച്ച് സമനില പിടിച്ചു ന്യൂകാസ്റ്റിൽ


ജോലിയില്ല, കഴിഞ്ഞ വര്‍ഷത്തെ നികുതിയുടെ പകുതി അടയ്ക്കാന് കഴിഞ്ഞിട്ടില്ല; കങ്കണ – Newscom – Malayalam News\nകൊവിഡ് വ്യാപനത്തെ തുടര്‍ന്ന് ജോലിയില്ലാത്തതിനാല് കഴിഞ്ഞ വര്‍ഷത്തെ നികുതിയുടെ പകുതി ഇതുവരെ അടക്കാന് കഴിഞ്ഞിട്ടില്ലെന്ന് നടി കങ്കണ റണാവത്ത്. ഇതാദ്യമായാണ് താന് നികുതി അടക്കാന് വൈകിയതെന്നും കങ്കണ ഇന്‍സ്റ്റഗ്രാമില് കുറിച്ചു.\nഉയര്‍ന്ന നികുതിയാണ് ഞാന് അടക്കേണ്ടത്. വരുമാനത്തിന്റെ 45 ശതമാനവും നികുതിയായി നല്‍കുന്നതിനാല് ഏറ്റവും കൂടുതല് നികുതി നല്‍കുന്ന നടിയും ഞാനാണ്.ജോലിയില്ലാത്തതിനാലാണ് ഇത്തവണ നികുതി അടക്കാന് വൈകിയത്. ജീവിതത്തില് ആദ്യമായാണ് ഇങ്ങനെ സംഭവിക്കുന്നത്.\nഎന്നാല് വൈകിയതിനാല് സര്‍ക്കാര് ഇതിന് പലിശ ഈടാക്കാന് പോകുകയാണ്. എങ്കിലും സര്‍ക്കാര് തീരുമാനത്തെ സ്വാഗതം ചെയ്യുന്നു. ഇത് ബുദ്ധിമുട്ടേറിയ സമയമാണ്. പക്ഷേ ഒരുമിച്ചു നില്‍ക്കും.\nTags: entertainment entertainment news Kangana\nനിങ്ങൾ ഇരുണ്ടിരിക്കുന്നതാ നല്ലത് “ഞാന് കുറച്ചു കറുത്ത് പോയാല് അര്‍ക്കാണ് കുഴപ്പം” പൊട്ടിത്തെറിച്ച് മഞ്ചു പത്രോസ്..\nമേക്കപ്പില്ലെങ്കില് പ്രായം തോന്നിക്കുന്നു എന്ന് പറയുന്നവരോട് ഗായിക ജ്യോത്സ്‌നയ്ക്ക് പറയാനുള്ളത്\nആരാണ് വാസുവണ്ണൻ എന്ന് ചോദിച്ച് ഭർത്താവ് വന്നു; അപ്പോൾ ആണ് സംഭവങ്ങൾ ഒക്കെ ഞാൻ അറിയുന്നത്; മന്യ പറയുന്നു!!


പ്രണവിനെക്കുറിച്ച് ചോദിക്കുന്നവരോട് 'ആദി'യിലെ നായിക അദിതി രവിക്ക് പറയാനുള്ളത്! | Interview with Aditi Ravi | Vanitha Online Special\nFriday 21 June 2019 05:37 PM IST\nമിഥുൻ മാനുവൽ തോമസിന്റെ ‘അലമാര’ എന്ന സിനിമ മലയാളത്തിന് നൽകിയ സുന്ദരിക്കുട്ടിയാണ് അദിതി രവി. അലമാരയിൽ ഒളിപ്പിച്ചുവച്ച ഭാഗ്യം എന്നു മാത്രമേ തന്റെ സിനിമാ എൻട്രിയെ കുറിച്ച് അദിതിയ്ക്ക് പറയാനുള്ളൂ. ഇപ്പോഴിതാ പ്രണവ് മോഹൻലാൽ നായകനാകുന്ന ആദ്യസിനിമയിലും സുപ്രധാന വേഷത്തിൽ അദിതിയെത്തുന്നു. സിനിമയിലേക്കുള്ള എൻട്രിയും പ്രണവ് ചിത്രത്തിലേക്ക് ലഭിച്ച സർപ്രൈസ് എൻട്രിയും ‘വനിത ഓൺലൈനോ’ടു പറയുകയാണ് അദിതി.\nഅതൊരു രഹസ്യമാണ്. പണ്ട് കോളേജിൽ പഠിക്കുന്ന കാലം. സിനിമാ മോഹമെല്ലാം മുളപൊട്ടി തുടങ്ങിയ സമയമാണ്. പ്രണവിന്റെ ഒരു ഫോട്ടോ അന്ന് സോഷ്യൽ മീഡിയയിൽ വൈറലായി. ആ ചിത്രം കണ്ടപ്പോൾ ഞാൻ തമാശയ്ക്ക് ഫ്രണ്ട്സിനോട് പറഞ്ഞു, ‘നോക്കിക്കോ, ഭാവിയിൽ ഞാൻ പ്രണവ് മോഹൻലാലിന്റെ കൂടെ അഭിനയിക്കും’ എന്ന്. അത് യാഥാർഥ്യമായെന്ന് ഇപ്പോഴും വിശ്വസിക്കാൻ പറ്റുന്നില്ല. അന്നു ഞാൻ പറഞ്ഞത് ഓർമയുള്ള സുഹൃത്തുക്കളെല്ലാം ഈ വാർത്ത അറിഞ്ഞപ്പോൾ വിളിച്ചു. ഒരുപാട് സന്തോഷം തോന്നി.\nആദിയിലേക്ക് ചെല്ലുമ്പോൾ ചെറിയ ടെൻഷനൊക്കെയുണ്ടായിരുന്നു. പ്രണവിനോട് മിണ്ടാൻ തന്നെ പേടിയായിരുന്നു. ഷൂട്ടിങ് തുടങ്ങിയപ്പോഴാണ് മനസിലായത്, സിംപ്ലിസിറ്റി എന്ന വാക്കിന്റെ മൂർത്തീ ഭാവമാണ് പ്രണവെന്ന്. സംസാരിച്ച് തുടങ്ങിയപ്പോൾ കുറുമ്പും തമാശയും കളിയാക്കലും എല്ലാമുള്ള സാധാരണക്കാരില് ഒരാൾ. പുറത്തുവച്ച് കാണുമ്പോൾ പ്രണവ് എങ്ങനെയാ എന്നൊക്കെ ഓരോരുത്തരും ആശ്ചര്യത്തോടെ ചോദിക്കുമ്പോഴാ, പ്രണവ് ഇത്ര വലിയ സംഭവമാണല്ലോ ദൈവമേ എന്ന് മനസ്സിലായത്. അത് തന്നെയാണ് പ്രണവിന്റെ പ്രത്യേകതയും.\nകാസ്റ്റിങ് ഡയറക്ടറായ നരേഷ് കൃഷ്ണ പറഞ്ഞിട്ടാണ് ജീത്തു സാർ ഓഡീഷന് വിളിക്കുന്നത്. അന്ന് പ്രണവുമുണ്ടായിരുന്നു. പ്രണവാണ് സിനിമയിലെ നായകൻ എന്നറിഞ്ഞപ്പോൾ ഭയങ്കര എക്സൈറ്റ്മെന്റ് തോന്നി. ആളുകൾ എത്രയോ കാലമായി കാത്തിരിക്കുന്നു പ്രണവിന്റെ നായകവേഷം. എനിക്കും അതിലൊരു ഭാഗമാകാൻ കഴിഞ്ഞു എന്നത് സ്വപ്നസാക്ഷാത്കാരമാണ്. എല്ലാവർക്കും സെറ്റിൽ പ്രത്യേകം കാരവാനുണ്ട്. പക്ഷെ ഷോട്ട് കഴിഞ്ഞാൽ വളരെ കാഷ്വലായി ആ ലൊക്കേഷനിൽ എവിടെയെങ്കിലുമൊക്കെ പ്രണവുണ്ടാകും. കാരവാനിൽ പോയിരിക്കുന്ന ശീലമേയില്ല. ആവശ്യത്തിന് മാത്രമേ സംസാരിക്കൂ എന്നതാണ് പ്രണവിന്റെ ഏറ്റവും വലിയ പ്രത്യേകത.\nചീറ്റിപ്പോയ ആദ്യ പരസ്യം\nഡിഗ്രിക്ക് പഠിച്ചു കൊണ്ടിരിക്കുമ്പോൾ കോളേജിലെ സീനിയർ പറഞ്ഞിട്ടാണ് ഒരു പരസ്യചിത്രത്തിന്റെ ഓഡിഷന് ഫോട്ടോ അയച്ചത്. ആ നാഷണൽ ലെവൽ പരസ്യചിത്രത്തിലേക്ക് സെലക്ടായി. ഞാൻ കരുതിയത് എന്നെ മാത്രമേ തിരഞ്ഞെടുത്തിട്ടുള്ളൂ എന്നാണ്. പിന്നീടാണ് നാൽപതോളം പുതുമുഖങ്ങളുണ്ടെന്നു മനസ്സിലായത്. ഷൂട്ടിങ്ങിനായി കൊച്ചിയിൽ വന്നങ്കിലും കഷ്ടകാലം കൊണ്ട് എന്റെ ഭാഗമെടുക്കുന്നതിനു തൊട്ടുമുമ്പ് കറണ്ട് പോയി. കുറേ നേരം കാത്തിരുന്നിട്ടും വരാതായതോടെ അവർ അതു വേണ്ടെന്ന് വച്ചു. ബാക്കിയുള്ളവരോടെല്ലാം പൊയ്ക്കോളാൻ പറഞ്ഞു. അങ്ങനെ ആദ്യത്തെ പരസ്യഷൂട്ട് തന്നെ ചീറ്റിപ്പോയി. പക്ഷേ അവിടുന്ന് കിട്ടിയ കോൺടാക്റ്റിൽ പിന്നീട് കുറേ പരസ്യങ്ങൾ കിട്ടി. മോഡലിങിലൂടെ തന്നെയാണ് കോൺഫിഡൻസ് വർധിപ്പിച്ചത്.\nസിനിമ ഒരിക്കലും എന്നെ തേടി വന്നതല്ല, ഞാൻ സിനിമയെ തേടി പോയതാണ്. ഒരുപാട് ഒഡീഷനുകളിൽ പങ്കെടുത്തു. ഓരോ തവണയും കിട്ടുമെന്ന് പ്രതീക്ഷിക്കുമെങ്കിലും നിരാശയായിരുന്നു ഫലം. പക്ഷേ, തോറ്റു കൊടുക്കില്ല എന്ന് ഉറപ്പിച്ചിരുന്നു. ചില സിനിമകളിൽ ചെറിയ റോളുകൾ ചെയ്തിട്ടുമുണ്ട്. നായികയാകാനാണ് ആഗ്രഹിക്കുന്നതെങ്കിൽ അതിന് വേണ്ടി തന്നെ ശ്രമിക്കണം. അതല്ലാതെ സൈഡ് റോളുകളിൽ ഒതുങ്ങി പൊയ്ക്കൂടാ. പിന്നീട് ശ്രദ്ധിച്ച് മാത്രമേ ഒഡീഷനിൽ പങ്കിടുത്തുള്ളൂ. ‘നാം’ എന്ന ക്യാംപസ് ചിത്രത്തിലാണ് ആദ്യം നായികയായത്. പക്ഷേ, ആദ്യം റീലീസായത് ‘അലമാര’യാണ്.\nഒരു സിനിമ കഴിഞ്ഞാൽ തുടരെ തുടരെ പടം കിട്ടുമെന്നാണ് കരുതിയത്. പക്ഷേ, ആരും വിളിച്ചില്ല. അത് മറ്റൊരു ഞെട്ടലായിരുന്നു. നാല് മാസം കഴിഞ്ഞാണ് ‘ആദി’ ലഭിച്ചത്. പിന്നീട് ‘ചെമ്പരത്തിപ്പൂ’ വന്നു. പിന്നീട് കുഞ്ചാക്കോ ബോബനൊപ്പം ‘കുട്ടനാടൻ മാർപ്പാപ്പ’ വന്നു. ഇതിനിടയിൽ ‘ഉദാഹരണം സുജാത’യിൽ ഒരു നല്ല വേഷം ചെയ്തു.\nഎന്നെ ഏറ്റവും കൂടുതൽ സ്വാധീനിച്ച കഥാപാത്രമാണ് ‘ഏയ് ഓട്ടോ’യിലെ മീനുകുട്ടി. അങ്ങനെ ഒരു വേഷം ലഭിക്കണമെന്നാണ് ഇപ്പോഴത്തെ ഏറ്റവും വലിയ ആഗ്രഹവും പ്രാർത്ഥനയും. അതുപോലെ ഇഷ്ടമാണ് മഞ്ജു വാര്യർ ചെയ്തിട്ടുള്ള കഥാപാത്രങ്ങൾ. ശാലിനിയുടെ ‘അലൈപായുതേ’യും ഫേവറേറ്റ് ആണ്. എന്നാലും അൽപം സ്നേക്കൂടുതൽ മീനുകുട്ടിയോട് തന്നെ.\nസിനിമയിൽ അഭിനയിക്കാൻ മാത്രമേ പോകൂ എന്നു വീട്ടിൽ പറഞ്ഞപ്പോൾ അച്ഛൻ പറഞ്ഞു, ‘നിന്റെ ഇഷ്ടമാണ് നിന്റെ ജീവിതം. പക്ഷെ നേരായ മാർഗ്ഗം വിട്ട് ഷോർട്ട് കട്ടിലൂടെ അതിനുവേണ്ടി പ്രവർത്തിക്കരുത്.’ അച്ഛനു നൽകിയ ഉറപ്പ് കാത്തുസൂക്ഷിക്കുന്നതിനൊപ്പം വിജിയിച്ച് കാണിക്കുകയും വേണം. അതിനുള്ള ശ്രമമായിരുന്നു പിന്നീട്. അഭിമാനത്തോടെയാണ് 'അലമാര'യുടെ ഫസ്റ്റ് ഡേ ഫസ്റ്റ് ഷോ വീട്ടുകാർക്കൊപ്പം കണ്ടത്. ചേച്ചിയുടെ ചെറിയ കുഞ്ഞുങ്ങളടക്കം എല്ലാവരും കണ്ണുചിമ്മാതെ സ്ക്രീനിലെ എന്നെതന്നെ നോക്കിയിരിക്കുന്നത് കണ്ടപ്പോൾ വലിയ സന്തോഷം തോന്നി. അതുപോലെ സന്തോഷം തോന്നിയ നിമിഷമായിരുന്നു മഞ്ജു ചേച്ചിയെ നേരിൽ കണ്ടത്. ‘ഉദാഹരണം സുജാത’യുടെ സെറ്റിൽ വച്ച് ഞങ്ങൾ ഒരുപാട് സംസാരിച്ചു. പോരും മുമ്പ് കാലിൽ തൊട്ടുതൊഴുതപ്പോൾ ചേച്ചിയുടെ കണ്ണു നിറഞ്ഞു. ചേച്ചിയുടെ അനുഗ്രഹം ജീവിതത്തിലും ഉണ്ടാകുമെന്നാണ് വിശ്വാസം.\nനടി ശാലിനിയെ പണ്ട് മുതലേ ഇഷ്ടമാണ്. അതു പോലെയാകണം എന്നായിരുന്നു കുട്ടിക്കാലം തൊട്ടേയുള്ള ഏറ്റവും വലിയ മോഹം. ഞാൻ മൂന്നാം ക്ലാസിൽ പഠിക്കുമ്പോഴാണ് ‘നിറം’ റിലീസായത്. അന്നു ‘നിറ’ത്തിലെ ചാക്കോച്ചനേയും ശാലിനിയേയും കണ്ട് ത്രില്ലടിച്ചിരുന്ന പെൺകുട്ടി ഇന്ന് ചാക്കോച്ചന്റെ നായികയാകുന്നു. മുമ്പ് ചാക്കോച്ചന്റെ രണ്ടു സിനിമകളുടെ ഒഡീഷന് പോയിരുന്നു. രണ്ടിലും അവസാന ഘട്ടത്തിലാണ് പുറത്തായത്. അന്നൊക്കെ കുറച്ച് വിഷമിച്ചെങ്കിലും ഇപ്പോൾ വലിയ ഹാപ്പിയാ.\nതൃശ്ശൂർ പുതുക്കാടാണ് വീട്. അച്ഛൻ രവി വിദേശത്തായിരുന്നു. അമ്മ ഗീത ഹൗസ് വൈഫാണ്. ചേച്ചി രാഖി കല്യാണമൊക്കെ കഴിച്ച് സെറ്റിൽഡാണ്. ചേച്ചിയുടെ മക്കൾ അപ്പുവും പൊന്നുവുമാണ് എന്റെ കട്ട ഫാൻസ്. ചേട്ടൻ രാകേഷ് രവി സോഫ്റ്റ് വെയർ എൻജിനീയറാണ്. ഒപ്പം മ്യൂസിക്കുമുണ്ട്. ഞാൻ അഭിനയിച്ച ‘ചെമ്പരത്തിപ്പൂ’ എന്ന ചിത്രത്തിന്റെ മ്യൂസിക് ഡയറക്ടർ ചേട്ടനാണ്.\nനോ പ്രണയം, നോ കല്യാണം\nപ്രണയമില്ല. കല്യാണത്തിന് വേണ്ടിയുള്ള തയാറെടുപ്പുകൾ തുടങ്ങിയിട്ടുമില്ല. കല്യാണത്തെ കുറിച്ചുള്ള ചിന്ത ഉള്ളിന്റെയുള്ളിൽ പോലുമില്ല. കല്യാണപ്രായമായി എന്ന് തോന്നുമ്പോൾ ഞാൻ തന്നെ പറയും, ‘അദിതി ഈസ് സിങ്കിൾ ബട്ട് നോട്ട് റെഡി ടു മിങ്കിൾ.’


മോഡി 23 ന് യു.എ.ഇയില്, 24 ന് ബഹ്റൈനില്, സന്ദര്‍ശനം സ്ഥിരീകരിച്ചു | Malayalam News\nമോഡി 23 ന് യു.എ.ഇയില്, 24 ന് ബഹ്റൈനില്, സന്ദര്‍ശനം സ്ഥിരീകരിച്ചു\nദുബായ്- പ്രധാനമന്ത്രി നരേന്ദ്ര മോഡിയുടെ യു.എ.ഇ, ബഹ്റൈന് സന്ദര്‍ശനം സ്ഥിരീകരിച്ചു. ഓഗസ്റ്റ് 23, 24 തീയതികളില് യു.എ.ഇയും 24, 25 തീയതികളില് ബഹ്‌റൈനും അദ്ദേഹം സന്ദര്‍ശിക്കുമെന്ന് കേന്ദ്ര വിദേശകാര്യ മന്ത്രാലയം അറിയിച്ചു.\nയു.എ.ഇയുടെ ഏറ്റവും ഉന്നത സിവിലിയന് ബഹുമതിയായ സായിദ് മെഡല് സ്വീകരിക്കാനാണ് യു.എ.ഇയിലെത്തുക. ബഹ്‌റൈനില് ഇന്ത്യന് പ്രവാസി സമൂഹത്തെ മോഡി അഭിസംബോധന ചെയ്യും. പ്രധാനമന്ത്രിയായ ശേഷം ഇത് മൂന്നാമത്തെ തവണയാകും അദ്ദേഹം യു.എ.ഇ സന്ദര്‍ശിക്കുന്നത്. ബഹ്‌റൈനില് ആദ്യത്തേതും.\nGulf UAE bahraim PM Narendra Modi\nയു.എ.ഇയുടെ പുറം കാഴ്ചകളും സ്‌നേഹത്തിന്റെ അകക്കാഴ്ചകളും കണ്ട് ഈ മാതാപിതാക്കള്\nകൂലി ചോദിച്ചതിന് തല്ലിയ ഇന്ത്യക്കാര്‍ക്ക് തടവ്, നാടുകടത്തല്


കൂടുതലറിയാം; നിക്ഷേപിക്കാം ഗോള്‍ഡ് ബോണ്ടില് | Gold Bond\nകൂടുതലറിയാം; നിക്ഷേപിക്കാം ഗോള്‍ഡ് ബോണ്ടില്\nPublished: Apr 21, 2017, 12:11 PM IST\nഗോള്‍ഡ് ബോണ്ടുകള് വിറ്റ് പണമാക്കുമ്പോള് കാലാകാലങ്ങളിലുള്ള സ്വര്‍ണത്തിന്റെ വിലലഭിക്കും. അതോടൊപ്പം 2.50 ശതമാനം പലിശ വേറെയും സര്‍ക്കാര് വാഗ്ദാനംചെയ്യുന്നു. മറ്റൊരു സ്വര്‍ണ നിക്ഷേപ പദ്ധതിക്കും ഈ നേട്ടമില്ല.\nവിപണിയിലെ സ്വര്‍ണവിലയുമായി ബന്ധപ്പെടുത്തിയാണ് ഗോള്‍ഡ് ബോണ്ടിന്റെയും പ്രവര്‍ത്തനം. വില്‍ക്കുന്ന സമയത്ത് സ്വര്‍ണവില ഉയര്‍ന്നുനില്‍ക്കുകയാണെങ്കില് നിക്ഷേപകന് നേട്ടവും താഴ്ന്നുനില്‍ക്കുകയാണെങ്കില് നഷ്ടവുമുണ്ടാകും. എന്നാല്, പ്രതിവര്‍ഷം ലഭിക്കുന്ന 2.50 ശതമാനം പലിശയ്ക്ക് വിപണി വിലയുമായി ബന്ധമില്ലെന്നത് ശ്രദ്ധേയമാണ്.\nപ്രതിവര്‍ഷം 2.50 ശതമാനമാണ് പലിശ ലഭിക്കുക. വര്‍ഷത്തില് രണ്ടുതവണയായി ബാങ്ക് അക്കൗണ്ടിലേയ്ക്ക് പലിശയെത്തും. കാലാവധിയെത്തുമ്പോഴുള്ള സമയത്തെ പലിശകൂടിചേര്‍ത്താണ് മെച്വൂരിറ്റി തുക നല്‍കുക.\nബോണ്ടിന് ലഭിക്കുന്ന പലിശയ്ക്ക് ആദായ നികുതി ബാധ്യതയുണ്ട്. അതേസമയം, കാലാവധി പൂര്‍ത്തിയായി ബോണ്ട് പണമാക്കുമ്പോള് ലഭിക്കുന്ന മൂലധന നേട്ടത്തിന്മേല് ആദായ നികുതി ബാധ്യതയില്ല.\nഇരട്ടിനേട്ടത്തോടെ വിലക്കിഴിവില് ഗോള്‍ഡ് ബോണ്ടില് നിക്ഷേപിക്കാം\nആറാം ഘട്ട ഗോള്‍ഡ് ബോണ്ടിന് അപേക്ഷിക്കാം; ഗ്രാമിന് 50 രൂപയുടെ കിഴിവുമുണ്ട്\nരണ്ട് ലക്ഷം അപേക്ഷകര്: ഗോള്‍ഡ് ബോണ്ട് വിതരണതിയതി നീട്ടി\nസര്‍ക്കാരിന്റെ നിക്ഷേപ പദ്ധതി:പലിശ എട്ട് ശതമാനം\nനികുതിയിളവിനൊപ്പം പെൻഷനും: ആകർഷകമായി എൻ.പി.എസ്.


ima – Media Mangalam\n‘തിയേറ്ററുകൾ അനന്തമായി അടച്ചിടാൻ സാധിക്കില്ല, ആർക്കും ബുദ്ധിമുട്ടില്ലാത്ത രീതിയിൽ സംവിധാനങ്ങൾ ഒരുക്കും’ ; വ്യക്തമാക്കി സിനിമ മന്ത്രി സജി ചെറിയാൻ\nസംസ്ഥാനത്ത് തിയേറ്ററുകൾ തുറക്കുന്നതിനെതിരെ ഇന്ന് ഐ.എം.എ. രംഗത്ത് വന്നിരുന്നു. ഇപ്പോൾ ഇതുമായി ബന്ധപ്പെട്ട പ്രതികരണം നടത്തിയിരിക്കുകയാണ് സിനിമ മന്ത്രി സജി ചെറിയാൻ. തിയേറ്ററുകൾ തുറക്കുന്ന തീരുമാനത്തിൽ നിന്ന്…\nസംസ്ഥാനത്ത് തിയേറ്റർ തുറക്കൽ; തീരുമാനത്തെ എതിർത്ത് ഇന്ത്യൻ മെഡിക്കൽ അസോസിയേഷൻ\nതിരുവനന്തപുരം: സംസ്ഥാനത്ത് തിയേറ്റർ തുറക്കുന്നത് സംബന്ധിച്ച സർക്കാർ തീരുമാനത്തെ എതിർത്ത് രംഗത്തെത്തിയിരിക്കുകയാണ് ഇന്ത്യൻ മെഡിക്കൽ അസോസിയേഷൻ. നിലവിലെ തിയേറ്റർ തുറക്കുന്ന തീരുമാനം കോവിഡ് വ്യാപനത്തിന് കാരണമാകുമെന്ന് ഐഎംഎ…\nബയോമെഡിക്കൽ സംസ്ക്കരണം പ്രതിസന്ധിയിലെന്ന് ഐഎംഎ; കേരള ഘടകം നിയമനടപടിയിലേക്ക്\nതിരുവനന്തപുരം: സംസ്ഥാനത്തെ ബയോമെഡിക്കൽ മാലിന്യ സംസ്‌ക്കരണത്തിൽ സംസ്ഥാന പരിസ്ഥിതി മലിനീകരണ നിയന്ത്രണ ബോർഡിന്റെ ഉത്തരവിനെതിരെ ഇന്ത്യൻ മെഡിക്കൽ അസോസിയേഷൻ (ഐ.എം.എ.)രംഗത്ത്. ബോർഡിന്റെ പുതിയ ഉത്തരവ് സംസ്ഥാനത്തെ ബയോമെഡിക്കൽ…\nMMNetwork Desk August 3, 2021\nഐഎംഎ മുൻ സംസ്ഥാന അധ്യക്ഷൻ ഡോ. ഇ കെ ഉമ്മർ കോവിഡ് ബാധിച്ചയെ തുടർന്നു അന്തരിച്ചു\nകോഴിക്കോട്: ഐഎംഎ മുൻ സംസ്ഥാന അധ്യക്ഷനും മുൻ മലപ്പുറം ജില്ല മെഡിക്കൽ ഓഫിസറുമായിരുന്ന ഡോ. ഇ കെ ഉമ്മർ കോവിഡ് ബാധിച്ച് മരിച്ചു. 72 വയസ്സായിരുന്നു. ആരോഗ്യ…\nഅനന്യ കുമാരിയുടെ മരണത്തിൽ സ്വമേധയാ അന്വേഷണം പ്രഖ്യാപിച്ച് ഐ.എം.എ; സ്വകാര്യ ഭാഗങ്ങളിലെ മുറിവ് ഉണങ്ങിയിരുന്നില്ലെന്ന് പോസ്റ്റ്‌മോര്‍ട്ടം റിപ്പോര്‍ട്ട്\nകൊച്ചി: ട്രാൻസ്‌ജെൻഡർ അനന്യ കുമാരിയുടെ മരണത്തിൽ സ്വമേധയാ അന്വേഷണം പ്രഖ്യാപിച്ച് ഐ.എം.എ. റോയി എബ്രഹാം കള്ളുവേലിൽ അധ്യക്ഷനായ നാലംഗ സമിതിയാകും അന്വേഷണം നടത്തുക. ട്രാൻസ്‌ജെൻഡർ സമൂഹത്തിന്റെ ആശങ്ക…\nകോവിഡ് കാര്‍ട്ടൂണുകള് വരച്ച് ശ്രദ്ധേയനായ യുവ കാര്‍ട്ടൂണിസ്റ്റ് ഇബ്രാഹിം ബാദുഷ അന്തരിച്ചു; അന്ത്യം കോവിഡാനന്തര ചികിത്സയ്ക്കിടെ\nകൊച്ചി: കോവിഡ് കാര്‍ട്ടൂണുകള് വരച്ച് ശ്രദ്ധേയനായ യുവ കാര്‍ട്ടൂണിസ്റ്റ് ഇബ്രാഹിം ബാദുഷ അന്തരിച്ചു. കോവിഡാനന്തര ചികിത്സയ്ക്കിടെയായിരുന്നു അന്ത്യം. ആലുവ താലൂക്ക് ആശുപത്രിയില് വച്ചായിരുന്നു അന്ത്യം. കോവിഡ് മുക്തനായി…\nMMNetwork May 15, 2021\nരണ്ടാം പിണറായി സർക്കാരിന്റെ സത്യപ്രതിജ്ഞാ ചടങ്ങ് വെര്‍ച്വൽ പ്ലാറ്റ്ഫോമിൽ നടത്തണം; നിർദ്ദേശവുമായി ഐഎംഎ\nതിരുവനന്തപുരം: രണ്ടാം പിണറായി സർക്കാരിന്റെ സത്യപ്രതിജ്ഞാ ചടങ്ങ് വെര്‍ച്വൽ പ്ലാറ്റ്ഫോമിൽ നടത്തണമെന്ന ആവശ്യമുയർത്തി ഇന്ത്യൻ മെഡിക്കൽ അസോസിയേഷൻ. ഓൺലൈൻ സത്യപ്രതിജ്ഞാ ചടങ്ങ് നടത്തി സര്‍ക്കാര് കൊവിഡ് കാലത്ത്…\nMMNetwork Desk May 10, 2021\nശാസ്ത്ര സാഹിത്യ പരിഷത്ത് ഇന്ന് ഒരു ശാസ്ത്ര മത തീവ്രവാദ സംഘടന; കാപട്യം നിറഞ്ഞ സംഘടനയായി പരിഷത് മാറികഴിഞ്ഞെന്ന് സംവിധായകൻ ഡോ. ബിജു\nതിരുവനന്തപുരം: ശാസ്ത്ര സാഹിത്യ പരിഷത്ത് എന്നത് ഇന്ന് ഒരു ശാസ്ത്ര മത തീവ്രവാദ സംഘടന ആയി മാറിക്കഴിഞ്ഞെന്നും മറ്റു വൈദ്യശാസ്ത്ര ശാഖകളോടുള്ള അന്ധമായ വിദ്വേഷം ശാസ്ത്ര സാഹിത്യ…\n18 വയസ്സു കഴിഞ്ഞ എല്ലാവർക്കും കോവിഡ് വാക്‌സിൻ നൽകണമെന്ന് ഐ എം ഐ നിർദ്ദേശം\nന്യൂഡല്‍ഹി:18 വയസ്സിന് മുകളില് പ്രായമുള്ള എല്ലാവര്‍ക്കും കോവിഡ്-19 വാക്‌സിന് ഉടന് വിതരണം ചെയ്യാന് അനുമതി തേടി പ്രധാനമന്ത്രിക്ക് ഇന്ത്യന് മെഡിക്കല് അസോസിയേഷന്റെ കത്ത്.ട്വിറ്ററിലൂടെ കത്ത് പുറത്തു വിട്ടിരുന്നു.…\nപതഞ്ജലി,കൊറോണിലിന് ലോക ആരോഗ്യ സംഘടന അനുമതി;വിശദീകരണം ആവശ്യപ്പെട്ടു ഐഎംഎ\nന്യൂഡല്‍ഹി: പതഞ്ജലി പുറത്തിറക്കിയ കൊവിഡ് പ്രതിരോധ മരുന്ന് കൊറോണിലിന് ലോക ആരോഗ്യ സംഘടന അനുമതി നല്‍കിയെന്ന അവകാശ വാദത്തില് ഞെട്ടല് രേഖപ്പെടുത്തി ഇന്ത്യന് മെഡിക്കല് അസോസിയേഷന്. കേന്ദ്ര…


കെ.പി.എ. ബഹ്‌റൈൻ ഈദ് സംഗമം സംഘടിപ്പിച്ചു - Malayalam Daily News\nMay 15, 2021 May 15, 2021 ജഗത് കെ\nഒന്നിച്ചു ഒത്തുകൂടാൻ സാധിക്കാത്ത പ്രതിസന്ധികൾ തുടരുന്ന ഈ പെരുന്നാൾ കാലത്തു അംഗങ്ങൾക്ക് പരസ്പരം കാണാനും, പെരുന്നാൾ ആശംസകൾ പങ്കു വയ്ക്കാനും ഓൺലൈനിലൂടെ അവസരം ഒരുക്കി കൊല്ലം പ്രവാസി അസോസിയേഷൻ.\nചെറുത്തുനിൽപ്പിന്റെ ചെറിയ പെരുന്നാൾ എന്ന പേരിൽ സംഘടിപ്പിച്ച കെ.പി.എ. ഈദ് സംഗമം പ്രസിഡന്റ് നിസാർ കൊല്ലം ഉത്‌ഘാടനം ചെയ്തു ഈദ് സന്ദേശം നൽകി. വൈസ് പ്രസിഡന്റ് വിനു ക്രിസ്ടി നിയന്ത്രിച്ച യോഗത്തിനു ജനറൽ സെക്രെട്ടറി ജഗത് കൃഷ്ണകുമാർ സ്വാഗതവും, സെൻട്രൽ കമ്മിറ്റി അംഗം സന്തോഷ് കാവനാട് നന്ദിയും അറിയിച്ചു.\nദിൽഷാദ്, അഞ്ജന ദിലീപ് എന്നിവർ ആലപിച്ച മനോഹര ഗാനങ്ങൾ സംഗമത്തിന് മിഴിവേകി. തുടർന്ന് സെൻട്രൽ, ഡിസ്ട്രിക്ട്, ഏരിയ കമ്മിറ്റി, വനിതാ വിഭാഗം പ്രതിനിധികളായ നാരായണൻ, നവാസ് കരുനാഗപ്പള്ളി, അജിത് ബാബു, അനൂബ് തങ്കച്ചൻ, നവാസ് കുണ്ടറ, ഹരി എസ്. പിള്ള, അനോജ് മാസ്റ്റർ. സലിം തയ്യിൽ, സജികുമാർ, ബിജു കാര്യറ, ബിനു കുണ്ടറ, ജിഷ വിനു, റെജിമോൻ, മുഹമ്മദ് ഷാ, ഗീവർഗ്ഗീസ്, ലിനീഷ് പി ആചാരി, സീന അനൂബ് എന്നിവർ ഈദ് ആശംസകൾ അറിയിച്ചു.\n“ഉന്നത വിദ്യാഭ്യാസവും മലബാറിലെ സ്ത്രീകളും”: ദേശീയ വെബിനാറിലേക്ക് പ്രബന്ധങ്ങൾ ക്ഷണിക്കുന്നു